26,6 miliona dinara za lokalne samouprave Zlatiborskog okruga - Užicka Republika Press\n26,6 miliona dinara za lokalne samouprave Zlatiborskog okruga\nIz Fonda za lokalne samouprave Ministarstva državne uprave i lokalne samouprave za realizaciju različitih vrsta projekata ove godine opredeljena su sredstva za ukupno 59 opština i gradova u Srbiji. Među projektima koji će se finansirati su infrastrukturni u Užicu i Priboju, dok će se zahvaljujući ovim sredstvima u Bajinoj Bašti i Novoj Varoši modernizovati opštinska uprava. Sredstvima iz ovog fonda u Čajetini će biti organizovano sportsko leto.\nZa Užice je izdvojeno 8,5 miliona dinara a odobrenim sredstvima i uz dodatno izdvajanje iz gradskog budžeta biće rekonstruisana stara OŠ „Aleksa Dejović“ u Sevojnu. Nakon kompletnih unutrašnjih i spoljnih radova na objektu površine 300 metara kvadratnih on bi trebalo da preraste u zavičajni muzej i dom kulture.\nIzdvojena sredstva u Priboju od 10,5 miliona dinara za održavanje trotoara u Nemanjinoj ulici. U ovoj opštini u toku je javna nabavka za izvođača radova, a glavna ulica u Priboju će već ovog leta dobiti obnovljene trotoare.\nNova Varoš će dobiti 3,6 miliona dinara za unapređenje i modernizaciju opštinske uprave, a Bajina Bašta dva miliona za nabavku neophodne računarske opreme za uvođenje e-uprave.\nZa Zlatiborsko sportsko leto opštini Čajetina pripada milion dinara.\nInače, iz Fonda za lokalne samouprave finansiraju se tri vrste projekata, a za 33 lokalne samouprave izdvojeno je oko 262 miliona dinara za projekte koji se odnose na infrastrukturne radove u vrtićima, školama, institucijama kulture, sporta i javne uprave, ali i rekonstrukciji komunalne infrastrukture, parkovima i rasveti.\nZa nabavku savremenih informacionih tehnologija čime će se omogućiti uvođenje e-Uprave i bolje pružanje usluga građanima i privredi za 18 opština i gradova po o vom osnovu je opredeljeno oko 48 miliona dinara.\nOko 10 miliona dinara namenski je opredeljeno za kulturne, sportske i turističke manifestacije koje će biti organizovane u osam jedinica lokalnih samouprava u organizaciji navodi se na sajtu Ministarstva državne uprave i lokalne samouprave.


Nova stranka najavljuje bojkot izbora - Dnevni list Danas\nNova stranka najavila je danas da će bojktovati lokalne izbore u Pećincima 24.\ndecembra ukoliko nadležni organi ne postupe po dužnosti i pronađu odgovorne za upad u kuću predsednice opštinskog odbora te stranke u Pećincima Jelene Grujić 16. novembra.\n20Piše: FoNet 29. novembra 2017. 22.58\nAleksandar Stanković, Marinika Tepić, Jelena Grujić i Zoran Živković (arhivska fotografija)\nRukovodstvo Nove stranke, sa predsednikom Zoranom Živkovićem na čelu, posetio je danas porodicu Grujić, kako bi iskazali solidarnost i pružili podršku Jeleni i njenoj porodici, navodi se u saopštenju.\nOni su izneli zabrinutost što policija još nije utvrdila identitet izvršilaca, ali i nalogodavaca brutalnog napada, izvesno politički motivisanog i još jednom istakli zahtev da se to što pre dogodi, navodi se u saopštenju.\n30. novembra 2017. u 00.49\nNasilje ne podržavam ni u kom obliku,ali se bojim da nije neki trik Živkovića jer njima ne treba ništa verovati.\n30. novembra 2017. u 00.57\nZoran Zivkovic bi bio totalni anonimus izan svog Nisa da pokojni premijer nije ubijen. Danas,posle skoro 15 godina, kad se okrenem iza sebe,mislim da mu to ne bi bio ni los scenario,da je ostao anonimus,da je nastavio da kraducka po Nisu i da niko nikad nije cuo za njega…\n30. novembra 2017. u 06.37\nNecu nekoga da povredim, ali smo dosli u situaciju da svaka provala, napad itd mora obavezno biti politicnki motivisan, a ne mora. I kod takvih upada se retko kada i nadje pocinioilac, tako da ova prica ne pije vodu.\n30. novembra 2017. u 08.23\nSlažem se da svaki vid nasilja treba da bude otkriven, kao i širenje panike, dezinformacija, laži i kriminalnih radnji, Živković verovatno ima po nešto da kaže u vezi toga.. a i ovaj potez Živkovića će značajno uzdrmati političku scenu u Nikaragvi..\nOdlicna vest za SNS u Pecincima, mogu samo da povecaju svoj procenat na izborima.Opozicija steti sama sebi.\n30. novembra 2017. u 09.22\nProsto za nepoverovati… Dajte više prestanite sa tim budalaštinama i skretanjem pažnje na sebe na tako bedan način.\n30. novembra 2017. u 09.24\nSlazem se da ukoliko je bilo upada treba pronaci krivce ali zasto ucena?Mozda nemaju dovoljno dokaza ili informacija ko je to uradio.\n30. novembra 2017. u 09.25\nOvo je scenario koji ce se pojavljivati pred Beogradske izbore!\n30. novembra 2017. u 09.32\nZoran Živković i njemu slični i ne treba da izlaze na izbore, imali bi 0,69 procenata glasova. Ni ja ne bih izlazio da sam na njegovom mestu.\n30. novembra 2017. u 10.12\nStrah od bruke na izborima… Pa zna se da vi nemate nikakve šanse. Vi ne možete da sakupite ni 50 potpisa i realno je da nestanete sa pol. scene…\nLeontina Baric kaže:\nNova stranka ni na sta ne gleda objektivno, samo razmisljaju onako kako oni hoce i kako njima odgovara, napad je mogao da izvrsi bilo ko a oni odmah povezuju da je sa politicke strane.\nNENAD MITROVIĆ kaže:\nŽivković ponovo manipuliše medijima.\n30. novembra 2017. u 10.35\nIpak mislim da su istraživanja pokazala da sa Rakić Vodinelić NOVA ne može da pređe cenzus, pa će ovo u Pećincima da posluži kao izvrstan povod za bojkot.\n30. novembra 2017. u 10.37\nTako je, pokazite kako znate da bojkotujete umesto da se casno borite za vase ciljeve,stavove.Da izadjete sa pravim programom pred birace.Kada nema plana i programa,idemo na bojkot razlog cete barem uvek lako naci.\nMili Rudic kaže:\n30. novembra 2017. u 10.38\nBojkot izbora ne koristi ama bas nikome. Gradjani treba da preuzmu odgovornost za svoje odluke i da izadju na glasanje.\n30. novembra 2017. u 11.45\nNadam se da će MUP otkriti počinioce koju su upali u kuću Jelene Grujić. Ali je evidetno da pojedine opozicione stranke pa i Nova Stranka žele da svaki incident koji se dogodi njihovim članovima predstave kao politički napad na njih. Svi znamo da to zapravo nije tako i ovo je još jedan loš politički marketing koji treba da opravda Novu Stranku za loš politički rejting. Naprosto, svesni su poraza na predsojećim lokalnim izborima u Pećincima, pa na njih i ne žele da izadju sa svojim predstavnicima.\n30. novembra 2017. u 13.15\nProtivnik sam svakog vida nasilja. Medjutim, mozda je ovo jos jedna Zivkoviceva izmisljotina , kako bi postigao neki politicki poen !\n30. novembra 2017. u 13.19\nOčekivano. Znači definitivno niko neće u koaliciju sa njima i oni misle da će u ovome naći oprqavdanje za ono što ih je na izborima čekalo.\n30. novembra 2017. u 13.30\nNaravno da smo svi protiv kriminala, ali treba da se zapitamo da li je svaka provala politički motivisana. Treba da pustimo policiju da radi svoj posao.\n30. novembra 2017. u 13.31\nСве им је једно, бојкотовали или небојкотовали, исти број гласова ће добити.


Stručni sektor na čelu sa sportskim direktorom, Goranom Bunjevčevićem i glavnim i odgovornim Instruktorske službe FSS, Ivanom Đukanovićem, posle dobro odrađenih zimskih i letnjih kampova, ponovo je okupio najveće talente rođene 2003. i 2004. godine. U okviru jesenje škole fudbala, sada i pod „nadzorom“ UEFA, punih pet dana radilo se u Sportskom centru FSS u Staroj Pazovi.\nNaši treneri i oni od kojih se očekuje da u budućnosti postanu naslednici sadašnjih asova srpskog fudbala, generacija 2003/2004 učestvovali su i tri dana u radu stručne službe UEFA koja im je prezentovala tzv. Vameval test ili test aerobne izdržljivosti. Usledio je pokazni trening koji su pripremili naši treneri a onda i čestitke predstavnika UEFA Francuza Žan Fransoe Domerža i Loika Boriea koje su dovoljna potvrda rada stručnih službi FSS.\nZadovoljstvo ostvarenim nije krio ni Dejan Stanković, legendarni as, rekorder u broju nastupa za najbolji državni tim, sada savetnik predsednika UEFA Aleksandra Čeferina zadužen za razvoj fudbala u UEFA.


Putin „proziva“ SAD: Nije lepo čitati tuđa pisma - Kragujevac online - Sve o gradu na jednom mestu\nTrenutno se nalazite na strani: Vesti Info Svet Putin „proziva“ SAD: Nije lepo čitati tuđa pisma\nPutin „proziva“ SAD: Nije lepo čitati tuđa pisma\nsubota, 12 april 2014 12:02\tIvan\nRuski predsednik Vladimir Putin nazvao je danas čudnim reagovanje Vašingtona na njegovo pismo, ističući da ga je pisao „potrošačima gasa u Evropi“ a ne Sjedinjenim Američkim Državama, i da „nije lepo čitati tuđa pisma“.\nPritom je istakao da je „apsolutno nepodnošljiva“ situacija sa ukrajinskim neplaćanjem gasa Rusiji, prenele su ruske agencije.\nNakon što je na sednici nacionalnog Saveta za bezbednost šef ruske diplomatije Sergej Lavrov rekao da je usledilo prvo reagovanje na pismo u kom Stejt department ističe da Rusija ne treba da politizuje poslove sa gasom sa Ukrajonom, da treba da se pridržava tržišnog formiranja cene i sve to naziva „ucenom“, Putin je rekao da je to „unekoliko čudno“.\n„Čudno je u svakom slučaju jer nije lepo čitati tuđa pisma. Pismo nije upućeno njima već potrošačima gasa u Evropi. Svi su navikli da naši američki prijatelji prisluškuju, ali da zaviruju – uopšte nije lepo“, rekao je ruski predsednik, preneo je Itar-Tas.\nPutin je, pritom, objasnio da je formula za određenje cene utvrđena zvaničnim ugovorima između ruskog „Gazproma“ i ukrajinskog „Naftogaza“ 2009. godine.\nRuski predsednik je juče uputio pismo šefovima država istočne i zapadne Evrope u vezi sa ukrajinskim dugom za gas, gde je, između ostalog, napisao da je za poslednjih četiri godine Rusija sniženom cenom gasa dotirala Ukrajinu sa 35,4 milijarde dolara.\nOn je, takođe, predložio da se održe hitne ministarske konsultacije za usaglašavanje aktivnosti radi stabilizovanja ukrajinske privrede i osiguranje isporuka i tranzita gasa u strogoj saglasnosti sa ugovorenim uslovima.\nPutin je danas, kako prenosi Itar-Tas, nazvao apsolutno nepodnošljivom situaciju u vezi sa ukrajinskim neplaćanjem gasa Rusiji.\n„Redovan rok za isplatu po ugovoru za mart ove godine bio je 7. aprila. Od 540 miliona dolara, nije plaćen nijedan dolar, nijedna rublja. Uopšte ništa, nula“, rekao je Putin, dodajući da je to „apsolutno nepodnošljivo“.\nPrema njegovim rečima, evropski partneri treba da pomognu Ukrajini da izbegne bankrot, dodajući da „za sprečavanje potpunog haosa u ukrajinskoj privredi nije dovoljno deliti kolače na Majdanu“, Trgu nezavisnosti u Kijevu, gde su tokom protekle zime trajale demonstracije.\nLavrov je danas na sednici u Novom Ogarjovu rekao da je Putinovo pismo za 18 lidera evropskih zemalja koje preko Ukrajine dobijaju gas, o stanju u Ukrajini, dostavljeno primaocima i da je ozbiljno shvaćeno.\n„Obećali su da će ga brzo analizirati i pripremiti reagovanje. Nadamo se da će biti konstruktivno“, rekao je šef ruske diplomatije.\nPutinov pres sekretar Dmitrij Peskov rekao je da Moskva još nije dobila odgovore na pismo, prenela je agencija RIA Novosti.\nPrema njegovim rečima, ogromno pitanje za rusku stranu je kako da i dalje isporučuje robu, svesna da ona teško da može biti plaćena.\n„U toku je napet rad sa međunarodnim finansijskim organizacijama, napeta diskusija među zemljama- članicama Evropske unije, zemalja koje su priznale ustavnost i legitimnost prevrata u Ukrajini. Te strane aktivno debatuju o pružanju pomoći Ukrajini, ali faktički tu pomoć ne pružaju. Rusija, koja ne učestvuje u toj diskusiji i nije priznala legitimnost te vlasti, faktički pruža pomoć“, rekao je Putinov pres sekretar.


Sputnjik u fabrici kvalitetne srpske vode (video, foto) - 02.10.2018, Sputnik Srbija\nSputnjik u fabrici kvalitetne srpske vode (video, foto)\nDa voda nije samo izvor života već i zdravlja svedoči izvorska voda „Jazak“, koja se već trinaest godina proizvodi i puni u istoimenom pogonu u Vojvodini. 02.10.2018, Sputnik Srbija\nvesti, ekonomija, multimedija, video\n© Sputnik / Maša RadovićProizvodna linija vode "Jazak"\nDa voda nije samo izvor života već i zdravlja svedoči izvorska voda „Jazak“, koja se već trinaest godina proizvodi i puni u istoimenom pogonu u Vojvodini.\nNa obroncima Nacionalnog parka Fruška Gora, nedaleko od manastira Jazak u Vojvodini, nalazi se prirodno izvorište pitke vode visokog kvaliteta. Prepoznavši njen pozitivni efekat na zdravlje, proizvodnju pijaće vode „Jazak“ započeo je NIS pre više od jedne decenije, a sada je ova srpska voda dobila novi vizuelni identitet, koji odlikuje savremeni dizajn i unapređene ekološke karakteristike ambalaže.\nVisokog kvaliteta i bogatog mineralnog sastava, „Jazak“ voda sa jednog od najčistijih fruškogorskih izvorišta prirodne vode, proizvodi se u skladu sa najvišim tehnološkim, industrijskim i bezbednosnim standardima u ovom segmentu proizvodnje. Kompanija NIS, koja rukovodi proizvodnjom „Jazak“ vode, osim nove odore savremenog dizajna, otišla je korak dalje kada je reč o ambalaži, tako da sada flaširana voda „Jazak“ ima manji čep i manju gramaturu, što dodatno doprinosi zaštiti prirodne i životne sredine.\nPosebnost „Jazak“ vode krije se u izbalansiranom mineralnom sastavu i idealnom odnosu magnezijuma i kalcijuma. Optimalan unos pomenutih minerala, neophodnih za pravilno odvijanje većine procesa u našem organizmu, moguć je samo u razmeri dva prema jedan, koji upravo odlikuje prirodnu mineralnu vodu „Jazak“.\n© Sputnik / Maša RadovićProstorija u kojoj se izrađuje ambalaža za vodu "Jazak"\nProstorija u kojoj se izrađuje ambalaža za vodu "Jazak"\nVodu u novoj modernoj ambalaži karakteriše i nizak sadržaj natrijuma i suvog ostatka, a sve navedene karakteristike „Jazak“ vode potvrđene su na osnovu rezultata istraživanja sprovedenih u sedam laboratorija u Srbiji.\nFruškogorska „Jazak“ voda modernog izgleda može se naći u svim maloprodajnim objektima kompanije NIS na teritoriji Beograda i Vojvodine, u ambalaži od 0,5 i 1,5 litara. Pored negazirane vode, potrošačima je na raspolaganju i gazirana „Jazak“ voda, koja u svojoj osnovi zadržava sve karakteristike prirodne mineralne vode.\nKompanija NIS usmerena je na jačanje tržišne pozicije brenda „Jazak“, kao i na širenje proizvodnog portfolija i prodajne mreže ove fruškogorske vode visokog kvaliteta, kako na domaćem tako i na regionalnom tržištu.\n© Sputnik / Maša RadovićDušan Pavlović, direktor pogona Jazak i Aleksej Černjikov, direktor Bloka Promet u kompaniji NIS\nDušan Pavlović, direktor pogona Jazak i Aleksej Černjikov, direktor Bloka Promet u kompaniji NIS\nAleksej Černjikov, direktor Bloka Promet u kompaniji NIS, ovim povodom je izjavio da je fruškogorska voda „Jazak“, čuvena po bogatstvu svog mineralnog sastava i kvalitetu, sada dostupna svim potrošačima u novom savremenom pakovanju, koje po svom dizajnu, tehničkim i ekološkim osobinama upotpunjuje njene izvanredne prirodne karakteristike.\n„Kao lider na domaćem tržištu naftnih derivata, pored ponude visokog kvaliteta goriva domaće proizvodnje, NIS je usmeren i na dalja ulaganja u unapređenje proizvodnog asortimana, gde posebno mesto s pravom zauzima ’Jazak‘ voda. Uvereni smo da će sinergija modernog izgleda i tradicije kvaliteta ’Jazak‘ vode doprineti jačem pozicioniranju i zauzimanju liderske pozicije na domaćem tržištu koju ova voda svakako zaslužuje“, ocenio je Černjikov.


CIA prikrivala surova ispitivanja i tajne zatvore | PCNEN\nObjavljeno: 31.07.2014, 09:44h\nU izvještaju Senata o surovim metodama ispitivanja i tajnim zatvorima nakon napada od 11. septembra 2001. godine, zaključeno je da je CIA prvobitno to prikrivala od državnog sekretara i nekih američkih ambasadora. U dokumentu koji cirkuliše u Bijeloj kući, a još nosi oznaku tajnosti, kaže se da je nekim ambasadorima koji su bili obaviješteni o takvoj praksi CIA, data instrukcija da o tome ne informišu svoje nadređene u Stejt departmentu, prenosi AP. Bivši visoki zvaničnik CIA je rekao da je tadašnji državni sekretar Kolin Pauel, na kraju obaviješten o programu i bio je na sastanku kada se diskutovalo o surovim tehnikama ispitivanja, ali da možda nije bio obaviješten kada su te tehnike bile korišćene 2002. godine. Ime tog zvaničnika ne može da se navede jer su neke od informacije još tajne, prenosi Tanjug.\nU izvještaju Senata o surovim metodama ispitivanja i tajnim zatvorima nakon napada od 11. septembra 2001. godine, zaključeno je da je CIA prvobitno to prikrivala od državnog sekretara i nekih američkih ambasadora.\nU dokumentu koji cirkuliše u Bijeloj kući, a još nosi oznaku tajnosti, kaže se da je nekim ambasadorima koji su bili obaviješteni o takvoj praksi CIA, data instrukcija da o tome ne informišu svoje nadređene u Stejt departmentu, prenosi AP.\nBivši visoki zvaničnik CIA je rekao da je tadašnji državni sekretar Kolin Pauel, na kraju obaviješten o programu i bio je na sastanku kada se diskutovalo o surovim tehnikama ispitivanja, ali da možda nije bio obaviješten kada su te tehnike bile korišćene 2002. godine.\nIme tog zvaničnika ne može da se navede jer su neke od informacije još tajne, prenosi Tanjug.


Magazin START - Usaglašen sporazum o saradnji Fonda za zaštitu okoliša i Vlade KS\nMinistar prostornog uređenja, građenja i zaštite okoliša Kantona Sarajevo Čedomir Lukić i direktor Fonda za zaštitu okoliša FBiH Fuad Čibukčić su na sastanku koji je održan jučer usaglasili tekst sporazuma o saradnji te dvije institucije.\nSporazumom se uređuje saradnja iz oblasti pripreme, provedbe i praćenja prioritetnih projekata zaštite okoliša od značaja za Federaciju BiH i Kanton Sarajevo.\nNa sastanku je izraženo opredjeljenje za razvijanje i jačanje saradnje u oblasti zaštite okoliša te da u tom okviru razmjenjuju informacije o stanju okoliša, zagađivačima, korisnicima prirodnih resursa i tokovima posebnih kategorija otpada, zatim usaglašavanje prijedloga mjera za sanaciju šteta, kao i da usaglašavaju planove o realizaciji prioritetnih projekata.\nIstaknut je projekt "Master Plan – dugoročno rješavanje vodosnabdijevanja, odvodnje i tretmana otpadnih voda u Kantonu Sarajevo", zahvaljujući kojem će, kada bude implementiran, Sarajevo u narednih 20 do 30 godina imati kvalitetnu opskrbu vodom, a i projekt izgradnje toplovoda Kakanj-Sarajevo za koji postoje šanse da bude funkcionalan već u grijnoj sezoni 2020.– 2021. godina i to po 300 posto jeftinijim cijenama nego što to građani Sarajeva trenutno plaćaju.\nRealizacijom ovog projekta, uz maksimalne ekonomske benefite, zagađenost u Sarajevu bila bi drastično smanjena, što su pokazale i stručne studije, saopćeno je iz Fonda za zaštitu okoliša FBiH.


Tumbaković: Prepucavanja Zvezde i Partizana vode u ćorsokak – RTV Doboj\nDOBOJ: Osnovan PDP 1999\nTumbaković: Prepucavanja Zvezde i Partizana vode u ćorsokak\nCrvena zvezda i Partizan su stubovi srpskog fudbala. Odnosi između ova dva kluba, zaoštreni u posljednje vrijeme, mogu nanijeti veliku štetu srpskom fudbalu, smatra selektor reprezentacije Srbije, Ljubiša Tumbaković.\nTumbaković se, na konferenciji za medije, osvrnuo na nedavno prepucavanje (posljednje u nizu) dva najveća srpska kluba.\n– Odnosi između Crvene zvezde i Partizana moraju da se normalizuju. Treba da se ponašaju normalno, čim to shvate onda će dimenzija rivalstva biti na najvišem mogućem nivou. Kada to shvate, onda će naš fudbal ići u pravom smjeru, a ne ovako – u ćorsokak. Bolje da ne pričam više na tu temu – rekao je Tumbaković.\nKonferencija za novinare je bila “neviđena” – samo troje novinara je pristustvovalo obraćanju selektora Srbije, a Tumbaković je priznao da mu se tako nešto nikada nije desilo u karijeri.\nPivo zatvorilo autoput u Australiji\nABA liga: Igokea gostuje Crvenoj zvezdi


Dačić protiv rekonstrukcije Vlade | SEEbiz.eu\nObjavljeno: 04.04.2018 / 08:28\nBEOGRAD - Ministar spoljnih poslova Ivica Dačić kazao je da je on protiv rekonstrukcije Vlade Srbije, kao i da se on trudi da bude deo tima.\nDačić čija je Socijalistička partija Srbije glavni koalicioni partner vladajuće Srpske napredne stranke, kazao je na TV RTS da ne veruje da se njegove izjave ili ponašanje mogu povezati s izjavom predsednice Vlade Ane Brnabić da je "rekonstrukcija neophodna jer ima ministara koji nisu timski igrači".\nDačić rekao je da Srbija nikad neće priznati nezavisnost Kosova, i da će učiniti sve da dođe do kompromisa. "Siguran da govorim u ime velike većine, Srbija nikad neće priznati nezavisnost Kosova. Vodićemo dijalog i sve ćemo učiniti da dođe do kompromisa, a ako ne dođe do kompromisa, rešenje ovog pitanja će ostati za neko drugo vreme", rekao je Dačić u intervjuu za RTS.\nDačić je ponovio da misli da je "razgraničenje Kosova" najbolje rešenje, ali da je to njegovo lično mišljenje. "Mislim da je to jedina realno moguća i jedino ostvariva ideja, ali to je moje mišljenje koje čak ni u mojoj partiji nema podršku", dodao je on.\nTagovi: Ivica Dačić, Aleksandar Vučić, Vlada Srbije, Briselski sporazum, Slobodan Milošević


srbijasport.net - Vesti - Rukomet - Radnički 1964 u jeku priprema\nSreda, 20.03.2019 16:22\n24.08.2017 Administrator 1494\nRK Radnički 1964 se trenutno nalazi u jeku priprema za novu sezonu u kojoj treba da pokaže i dokaže srpskoj rukometnoj javnosti da prošlogodišnji uspeh nije plod slučajnosti, već samo jedan korak napred ka povratku kragujevačkog rukometa tamo gde mu je mesto,a to je krem rukometne elite u Srbiji.\nNakon prošlogodišnjeg velikog uspeha u Prvoj ligi Zapad u kojoj su Kragujevčani suvereno trijumfovali plasiravši se u savezni rang takmičenja —Super B ligu,vreme je za nove izazove i dokazivanja.\nMomci šefa struke Bojana Milentijevića su trenažni proces započeli 1.avgusta u gradu na Lepenici.Posle početnog dela bazičnih priprema,sredinom meseca je krenuo rad sa loptom i taktičko/tehnički deo pripremnog perioda kao i serijal kontrolnih mečeva koji će stručnom štabu biti odličan pokazatelj na čemu mora da se insistira u daljem radu.\nOdigrane su 3 kontrolne utakmice sa izuzetno jakim protivnicima kao što je Superligaš „Sloga“ iz Požege,“Kolubara“ u kojima su rukometaši Radničkog već u ovom delu trenažnog procesa pokazali zavidan nivo igre.Iako su i dalje „ruke od olova“ primetna je ogromna želja za dokazivanjem,napredovanjem i uigranošću.Ono što ih je krasilo i prošle sezone – borbenost i požrtvovanje su i dalje odlika kragujevačkih rukometaša.\nEkipa koja je svojevrstan spoj iskustva i mladosti se u odličnom svetlu predstavila kragujevačkoj publici u pomenuim utakmicama.Po rečima trenera Milentijevića tim ima ogroman prostor za dalji napredak i taktičko uigravanje da bi potpuno bio spreman za start lige 23.septembra.\nRukomet Muškarci Prva liga Zapad Srbija Šumadijski okrug Kragujevac-Stari Grad Kragujevac\n22 .kolo Prva liga Zapad\nRadnički 2 10 : 0 Arilje\nMetalac 39 : 43 Župa 54\nPrva Petoletka 25 : 23 Lokomotiva\nNapredak 26 : 25 Beli andjeo\nTrepča 32 : 32 Karađorđe\nGoč Merkur 29 : 29 Mladost\n1 Radnički 2 22 19 2 1 40\n2 Župa 54 22 17 1 4 35\n3 Prva Petoletka 22 13 1 8 27\n4 Lokomotiva 22 11 3 8 25\n5 Goč Merkur 22 10 4 8 24\n6 Karađorđe 22 11 2 9 24\n7 Mladost 22 9 4 9 22\n8 Metalac 22 9 0 13 18\n9 Napredak 22 7 2 13 16\n10 Trepča 22 7 1 14 15\n11 Beli andjeo 22 7 0 15 14\n12 Arilje 22 1 2 19 4


Dragan Čović: Razgovori u Beogradu su bili iskreni i otvoreni | DEPO Portal\nDragan Čović: Razgovori u Beogradu su bili iskreni i otvoreni\nČović je istakao da odnos koji postoji na ekonomskom planu, gdje se bilježi rast spoljnotrgovinske razmjene, treba slijediti i na polju politike\nPredsjedavajući Predsjedništva BiH Dragan Čović rekao je na sastanku sa predsjednikom Skupštine Srbije Majom Gojković da su današnji razgovori u Beogradu bili iskreni i otvoreni, istakavši da je sve manje otvorenih pitanja između dvije zemlje.\nČović je na sastanku u Skupštini Srbije, kojem su prisustvovali i članovi Predsjedništva BiH Mladen Ivanić i Bakir Izetbegović, izrazio uvjerenje da se intenzivnom komunikacijom sva pitanja mogu brzo riješiti. On je naglasio da postoji potreba i za intenzivnom komunikacijom na zakonodavnom nivou, kao i na nivou Savjeta ministara i Vlade Srbije, te u tom kontekstu istakao značaj predstojeće posjete delegacije Parlamentarne skupštine BiH Srbiji, saopšteno je iz Skupštine Srbije.\nČović je istakao da odnos koji postoji na ekonomskom planu, gdje se bilježi rast spoljnotrgovinske razmjene, treba slijediti i na polju politike. Gojković je naglasila da put ka boljoj budućnosti u regionu vodi kroz aktivnu saradnju u brojnim oblastima od obostranog interesa, pri čemu je "Srbija više puta i konkretnim aktivnostima pokazala jasnu želju za daljim napredovanjem odnosa dve zemlje".\nOna je rekla da međuparlamentarna saradnja predstavlja važan segment daljeg produbljivanja bilateralnih odnosa dvije zemlje i da očekuje da će u najskorije vrijeme doći do uzvratne posjete Srbiji predsjedavajućih oba doma Parlamentarne skupštine BiH.\nGojković je istakla da će to biti prilika za unapređenje saradnje na nivou odbora, posebno u oblasti evropskih integracija, spoljnih poslova, kao i poslaničkih grupa prijateljstva i stalnih delegacija u međunarodnim parlamentarnim organizacijama. Ona je rekla da postoji obostrana zainteresovanost za jačanje saradnje u oblasti evrointegracija, koje su važne za cijeli region.\nOna je naglasila da su mir i stabilnost u regionu neophodan uslov za napredak svake zemlje regiona, kao i regiona u cjelini. Na sastanku u Skupštini Srbije bilo je riječi o izgradnji infrastrukture s ciljem boljeg povezivanja dvije zemlje, i mogućnostima saradnje u zajedničkim projektima.\n#dragan čović #maja gojković #srbija


Jevtić odgovara Šmigiću: Svi su dobrodošli u Novi Sad - SPORTSKI ŽURNAL\n20 mart, 2019 24\n„Apelujem kao čovek koji je 30 godina u rukometu da našem sportu ne oduzimamo ono što je njegov najvažniji deo, a to jedan sportski duh, to je jedan kvalitet igrača, i kvalitet svih sudeonika u rukometnom sportu“\nPovodom optužbi iz tabora niškog Železničara zbog dešavanja na utakmici četvrtfinala Kupa Srbije odigrane u Novom Sadu, našoj redakciji obratio se generalni direktor Darko Jevtić.\n- Kroz Slanu Baru su prošli mnogi veći klubovi i od Vojvodine i od Železničara i nikada nismo imali primedbi što se tiče organizacije ili nečeg sličnog. U prethodne dve godine smo upravo na utakmica sa Železničarem pokazali da znamo da čestitamo posle poraza, da ostanemo dostojanstveni i da cenimo rad i trud rivala. U našem rukometu su još samo domaća prvenstva ostala jedina svetla strana, kao što su prošlogodišnji plej-of i ovogodišnji gde očekujemo da će biti spektakl za sve rukometne zaljubljenike – počeo je Jevtić i nastavio: Želim da istaknem da je mnogo truda i rada utkano da bi Vojvodina danas izgledala ovako i kao klub i kao tim. Nikada do svojih titula nismo dolazili pritiscima i bilo čim nesportskim. Trudili smo se da imamo najbolji tim, najbolji stručni štab i na tome smo zasnivali naše ogromno samopouzdanje. Ponosni smo na to da je kompletan stručni štab i posebno šef Boris Rojević izdanak jednog sistemskog rada u klubu i da je veliki broj mladih igrača dolaskom u Vojvodinu stasalo u sistemu da budu prepoznati i na nivou kvaliteta SEHA lige.\nDarko Jevtić osvrnuo se na to da je sada vreme da se svi rukometni radnici udruže oko iste ideje, jedina koja je ostala kao nada se rukomet vrati stazama stare slave.\n- Apelujem kao čovek koji je 30 godina u rukometu da našem sportu ne oduzimamo ono što je njegov najvažniji deo, a to jedan sportski duh, to je jedan kvalitet igrača, i kvalitet svih sudeonika u rukometnom sportu. Ovo ističem jer Vojvodina zaista ima neograničeno poverenje u sve organe koji vode takmičenje u RSS, to su ljudi koji znaju da rade svoj posao, a koje urgentno moramo osloboditi bilo kakvog pritiska – naglašava Jevtić osvrćući se na neretke spekulacije oko toga koji klubovi imaju uticaj na suđenje u Superligi Srbije.\n– Svako ko misli da može do trofeja i šampionskih titula doći raznim „prečicama“, političkim pritiscima različitih struktura, grdno se vara. Pobede tog tipa su kratkotrajne i brzo odlaze u istoriju, kao i ti klubovi. Vojvodina je konstanta srpskog rukometa i tako će sigurno biti dok god sam ja direktor, a ovo rukovodstvo sa predsednikom Đukićem na čelu naravno da štiti interese kluba, našeg tima kome se daje bezrezervna podrška. U ovim teškim vremenima po sport cenimo sve svoje rivale, cenimo ljude koji ulažu u sport i naravno da svi prirodno imamu isti cilj, a to je da budemo prvi. Osim tog klupskog cilja ono što nas sve zajedno spaja u društveni interes jeste naš državnim tim i sigurno da svi mi razmišljamo upravo o naredne tri kvalifikacione utakmice koju Srbiji predstoje, sa mislima svih rukometnih poslanika da ostvarimo pozitivan plasman jer ogledalo reprezentacije je ogledalo našeg sporta, a to je onda uspeh svih nas zajedno – završio je Jevtić.\nŽeljko Pavlović · 20 mart, 2019 11:49\nPodvala · 20 mart, 2019 16:08\nKum Zorzo · 20 mart, 2019 12:00\nŠlager pevač · 20 mart, 2019 12:57\nSendvic · 20 mart, 2019 12:04\n... i crvena · 20 mart, 2019 12:33\n... Zuto · 20 mart, 2019 13:14\nMa da , a · 20 mart, 2019 13:50\n17 · 20 mart, 2019 15:15\nR1 · 20 mart, 2019 15:54\nAdut · 20 mart, 2019 12:34\nKaže... · 20 mart, 2019 13:30\nVujovic=kladionica · 20 mart, 2019 15:29\nMrkovic=mionica · 20 mart, 2019 17:41\n..... · 20 mart, 2019 15:40\nDa da... · 20 mart, 2019 16:03\nza ..... · 20 mart, 2019 16:25\nObilic · 20 mart, 2019 18:01\nKoverta · 20 mart, 2019 19:41\nmoz da bidne ne mere da zanci · 21 mart, 2019 07:39\nHarlem · 20 mart, 2019 16:36\nBronx · 20 mart, 2019 18:45\nSamoleteca flasa · 22 mart, 2019 08:12\nKmemme · 26 mart, 2019 06:36


Širom SAD u toku prava revolucija za zaštitu životne sredine\nStotine američkih gradova prkose predsedniku i uzimaju stvar u svoje ruke sa projektima, kao što su automobili na vodonično gorivo, kuće na solarnu energiju ili programi recikliranja vode. Lokalni političari pokušavaju da ispune zahteve Sporazuma iz Kjota, iako je federalna Vlada odbila da ga potpiše.\nPreko 300 američkih gradova potpisalo je sporazum po kome će smanjiti emisiju gasova koji izazivaju efekat staklene bašte za 7 procenata, koliko je prema Sporazumu iz Kjota – koji je predsednik Džordž Buš odbacio – predviđeno za Sjedinjene Američke Države. Santa Monika, koja ima svega 85 hiljada stanovnika, sa ponosom smatra sebe takozvanim «zelenim gradom». Gradske vlasti počele su program održivosti energije pre 12 godina i sve službene zgrade snabdevaju se strujom od vode, vetra ili sunca. Primera radi, blizu plaže, od recikliranih materijala izgrađene su neke zgrade, po pristupačnoj ceni, koje funkcionišu na solarnu energiju.\n«Radi se o zaista sjajnom pilot projektu, koji pokazuje da možete da napravite jednu takvu stvar i da to može da bude pristupačno. Nije toliko skupo, a mi smo pratili vrlo pažljivo da vidimo da li celokupna tehnologija funkcioniše. I da znate da radi, vrlo je efikasna», kaže Din Kubani, zvaničnik za zaštizu životne sredine u Santa Monici.\nOsamdeset odsto gradske flote Santa Monike pokreću alternativna goriva, kao što su prirodni gas ili vodonik. Voda iz rasprskivača i praonica kola se prečišćava i koristi za zalivanje biljaka i puštanje vode u kupatilu. Gradonačelnik Bob Holbruk nada se da će politika njegovog grada uticati i na odluke koje se donose u američkoj prestonici.\n«Počinje ovde na lokalnom nivou. Mi imamo samo 85 hiljada stanovnika, ali nas prate drugi gradonačelnici iz milionskih gradova. I u Vašingtonu će nas slušati, sigurno», kaže Holbruk.\nSanta Monika doduše ima moćnog saveznika na nivou države Kalifornija. Guverner Arnold Švarceneger, inače republikanac, zarekao se da će smanjiti emisiju karbon-di-oksida u Kalifroniji za četvrtinu u narednih 20 godina. Na nedavnoj konferenciji o klimi, u Long Biču, čuveni holivudski glumac kritikovao je američku Vladu.\n«Vidimo da nema baš nekog velikog liderstva federalne vlade kada je reč o zaštiti životne sredine, i zato mi, kao država, moramo da pokrenemo stvar. Želimo da pokažemo liderstvo», rekao je tada Švarceneger.\nAmerički Nacionalni centar za atmosferska istraživanja objavio je 19. oktobra da će zbog globalnog zagrevanja, pre svega region Mediterana, Brazil i Zapad Sjedinjenih Država, po svemu sudeći, biti izloženi dugotrajnim sušama, jakim kišama i dužim toplotnim talasima tokom sledećih sto godina. Generalno, na zemlji bi treblo da bude toplije i vlažnije, a vremenske prilike biće više ekstremne nego do sada.


KISIĆ O NOVIM INFORMACIJAMA O KORONI U SRBIJI: Čekamo samo da objavimo ovaj broj! – Krtice.net\nKISIĆ O NOVIM INFORMACIJAMA O KORONI U SRBIJI: Čekamo samo da objavimo ovaj broj!\nZamjenica direktora Instituta Batut Darija Kisić Tepavčević kaže da se prethodnih dana u Srbiji virus širio u dva radna kolektiva i da se to direktno odrazilo na ukupan broj slučajeva. Ističe da je epidemioloka situacija u čitavoj Srbiji stabilna\nZamjenica direktora Instituta Batut Darija Kisić Tepavčević kaže da se prethodnih dana u Srbiji virus širio u dva radna kolektiva i da se to direktno odrazilo na ukupan broj slučajeva. Ističe da je epidemioloka situacija u čitavoj Srbiji stabilna.\nDarija Kisić Tepavčević je, gostujući u Jutarnjem programu RTS rekla da se, kada je riječ o radnim kolektivima u kojima se širio virus, na vrijeme reagovalo i da se uradilo sve da se spriječi dalje širenje.\nKada je riječ o podacima o zaraženima za jučerašnji dan, kada je broj oboljelih opet skočio, rekla je da su to uglavnom kontakti radnika iz Vranja. Napominje da osobe koje su otkrivene imaju blage ili nikakve simptome.\n“Nama je cilj da otkrijemo i te osobe i da ih na vreme izolujemo, jer znamo da mogu da budu rezervoari infekcije”, rekla je Darija Kisić Tepavčević.\nNavodi da je generalni zaključak da je epidemiološka situaicija stabilna i da se nastavlja trend pada učestalosti virusa u svim regionima. Kaže da je bitno da je sve manje zahtjeva za hospitalizaciju i da je u ovom momentu 13 osoba na respiratorima, sa težim formamam bolesti.\n“Svi čekamo dan kada nećemo prijaviti nijedan smrtni ishod. To su sada najbitniji epidemiološki parametri”, rekla je zamjenica direktora Batuta i dodala da broj umrlih i broj pacijenata na respiratorima pokazuje da je oslabila sposobnost virusa da izazove teže forme bolesti.


Lavrov: Ukrajina predstavila nacrt sporazuma sa Rusijom – odstupaju od dokumenta iz Istanbula - 07.04.2022, Sputnik Srbija\nLavrov: Ukrajina predstavila nacrt sporazuma sa Rusijom – odstupaju od dokumenta iz Istanbula\nUkrajina je juče predstavila pregovaračkoj grupi svoj nacrt sporazuma sa Rusijom u kome je vidljivo odstupanje od najvažnijih odredbi koje su utvrđene na... 07.04.2022, Sputnik Srbija\nPo rečima Lavrova, umesto nje predlažu se „neodređene formulacije o nekakvoj efikasnoj kontroli od 23. februara“.Takođe je dodao da je u dokumentu iz Istanbula, koji je krajem marta predat Ukrajini, jasno navedeno da će se u kontekstu neutralnog, vanblokovskog, nenuklearnog statusa Ukrajine bilo kakve vojne vežbe sa učešćem stranih kontingenata održavati samo uz saglasnost svih država-garanta, uključujući Rusiju.Po njegovim rečima, plan Kijeva da iznosi nove preduslove na pregovorima je neprihvatljiv.Takođe je konstatovao da Kijev kontrolišu Vašington i njegovi saveznici.U Istanbulu je 29. marta održana još jedna runda pregovora, tokom koje je ruska strana dobila pisane predloge ukrajinske strane, uključujući odbijanje članstva u vojnim savezima, kao i ideju da se Krim vrati vojnim putem.Specijalna vojna operacija Rusije u UkrajiniPredsednik Rusije Vladimir Putin je 24. februara objavio o početku vojne operacije demilitarizacije Ukrajine. On je u obraćanju sugrađanima rekao da okolnosti „zahtevaju odlučnu i hitnu akciju“, pošto su se republike Donbasa obratile Moskvi za pomoć. Putin je istakao da je cilj operacije „zaštita ljudi koji su već osam godina izloženi maltretiranju i genocidu od strane kijevskog režima“. Za to je, prema njegovim rečima, planirano da se izvrši „demilitarizacija i denacifikacija Ukrajine“ i da se privedu pravdi svi ratni zločinci odgovorni za „krvave zločine nad civilima“ u Donbasu.\nrusija, rusija – politika, politika, kriza u ukrajini, ukrajina, sergej lavrov\n14:18 07.04.2022 (Osveženo: 14:42 07.04.2022)\n© BelTA / Uđi u foto-galerijuRusko-ukrajinski pregovori u Belorusiji\nUkrajina je juče predstavila pregovaračkoj grupi svoj nacrt sporazuma sa Rusijom u kome je vidljivo odstupanje od najvažnijih odredbi koje su utvrđene na sastanku u Istanbulu 29. marta, saopštio je šef ruske diplomatije Sergej Lavrov.\n„Podsećam, u dokumentu iz Istanbula Ukrajinci su jasno formulisali da se buduće bezbednosne garancije Ukrajine neće odnositi na Krim i Sevastopolj. U jučerašnjem nacrtu nedostaje ta jasna konstatacija“, ocenio je ministar.\nPo rečima Lavrova, umesto nje predlažu se „neodređene formulacije o nekakvoj efikasnoj kontroli od 23. februara“.\nTakođe je dodao da je u dokumentu iz Istanbula, koji je krajem marta predat Ukrajini, jasno navedeno da će se u kontekstu neutralnog, vanblokovskog, nenuklearnog statusa Ukrajine bilo kakve vojne vežbe sa učešćem stranih kontingenata održavati samo uz saglasnost svih država-garanta, uključujući Rusiju.\n„Međutim, u nacrtu sporazuma koji je juče stigao ta nedvosmislena odredba takođe je zamenjena. Sada se govori o mogućnosti održavanja vežbi uz saglasnost većine država garanta bez ikakvog pominjanja Rusije“, istakao je on.\nPo njegovim rečima, plan Kijeva da iznosi nove preduslove na pregovorima je neprihvatljiv.\n„Uprkos svim provokacijama, ruska delegacija će nastaviti pregovarački proces, insistirajući na našem nacrtu sporazuma u kome su jasno i u potpunosti izneti svi naši inicijalni ključni stavovi i zahtevi“, kazao je šef ruske diplomatije.\nTakođe je konstatovao da Kijev kontrolišu Vašington i njegovi saveznici.\n„Nesposobnost dogovora ponovo odlikuje prave zamisli Kijeva, nastojanje da odloži, pa čak i potkopa pregovore odstupanjem od postignutih dogovora. Kijevski režim kontroliše Vašington i njegovi saveznici koji podstiču predsednika Zelenskog da nastavi sa borbenim dejstvima“, smatra Lavrov.\nU Istanbulu je 29. marta održana još jedna runda pregovora, tokom koje je ruska strana dobila pisane predloge ukrajinske strane, uključujući odbijanje članstva u vojnim savezima, kao i ideju da se Krim vrati vojnim putem.\nKremlj: Nastavlja se pregovarački proces sa Ukrajinom, ali sve se odvija s mukom\n6 April, 13:48


Službenici Sekretarijata Parlamentarne skupštine BiH boravili u studijskoj posjeti Skupštini Crne Gore\nSlužbenici Sekretarijata Parlamentarne skupštine Bosne i Hercegovine (PSBiH) boravili su sredinom septembra ove godine u studijskoj posjeti Skupštini Crne Gore s ciljem upoznavanja sa zakonodavnim procesom, kao i sa procesom istraživanja i pohranjivanja dokumentacije u srodnim službama Skupštine Crne Gore.\nGeneralni sekretar Skupštine Crne Gore Aleksandar Jovićević istaknuo je da ovakve vrste posjeta pružaju izuzetnu priliku za razmjenu iskustava i nadogradnju znanja putem konstruktivnog dijaloga i diskusija o bitnim temama koje su od interesa za službe oba parlamenta.\nTokom studijske posjete, koja je realizirana uz podršku misija OSCE – a u BiH i Crnoj Gori, službenici Sekretarijata PSBiH upoznati su od kolega iz Skupštine Crne Gore o zakonodavnom procesu u Skupštini Crne Gore, kao i aktivnostima koje se provode u vezi sa procesom evropskih integracija susjedne države.\nTakođer, službenici Sekretarijata PSBiH imali su priliku saznati na koji način u zakonodavnom tijelu Crne Gore funkcioniraju parlamentarni institut, istraživački centar i edukativni centar, te su upoznati i o tome na koji način se upravlja sa dokumentima u pisarnici i kako se dokumenti pretražuju na veb-stranici Skupštine.\nSlužbenici Sekretarijata PSBiH informirani su i o funkcioniranju demokratske radionice u Skupštini Crne Gore. (kraj)


The World of Pop: Rehionalni VH1 kanal kreće sa radom!\nPlanetarno poznati muzički kanal VH 1, koji emituje najpopularniju pop-rok muziku prethodnih decenija, dolazi i na ove prostore i kreće sa radom krajem septembra. Novina je to što će program biti obogaćen i spotovima najpopularnijih regionalnih izvođača, a zvanično ime kanala biće VH1 Adria.\n"Koncepcija programa se neće promeniti. Vh1 ostaje kanal koji će 24 sata emitovati samo muziku i video spotove, ali će regionalni Vh1 pratiti poboljšanja u odabiru muzike, uređivačke politike i novih muzičkih segmenata. Ono što će se promeniti, i zbog čega smo mi veoma nestrpljivi da krenemo sa emitovanjem programa, jesu spotovi domaćih izvođača koje ćemo prikazivati. Vreme je da Vh1 otvori vrata bogatoj muzičkoj istoriji regiona, i ovo smatramo revolucionarnim korakom u domaćoj muzičkoj industriji, koja će pomoći izvođačima, a nas vratiti u neka srećnija vremena za pop i rok muziku na ovim prostorima. Arhivski materijal je toliko dragocen, šarenolik i zanimljiv da će svakako biti u najmanju ruku interesantno sve to ponovo videti na televiziji", rekao je povodom pokretanja regionalnog Vh1 kanala glavni i odgovorni urednik MTV i Vh1 kanala Ninoslav Jovanović.\nSvoju podršku otvaranju regionalnog Vh1 kanala upitio je i veliki broj muzičara iz svih zemalja u region među kojima su Bajaga, Massimo, Đule iz Van Gogha, grupa Jinx... I\nza pokretanja regionalnog Vh1 kanala stoji kompanija MTV Adria koja je vlasnik licnence MTV Networks za Srbiju, Hrvatsku, Sloveniju, Bosnu i Hercegovinu, Makedoniju i Crnu Goru koja u regionu već emituje tri programa MTV kanala za Srbiju, Hrvatsku i Sloveniju.\nKao i do sada, gledaoci će ovaj program moći besplatno da gledaju preko kablovskih, IPTV i DTH operatera na teritoriji ovih država\nPosted by MusicLover at 2:27 PM\nLabels: najava, saopstenje, VH 1 Adria


Peugeot 205 nije posustao ni nakon skoro 550.000 kilometara\n30 Apr 2013 - 19:22 Vesti Link\nNakon uspešnih prodajnih rezultata koje ostvaruje novi Peugeot 208, francuska kompanija uspeh svojih modela koji počinju brojem 2 proslavila je uz priču o jednom običnom malom pouzdanom Peugeotu 205.\nPokazujući svoju zavidnu izdržljivost, metalik plavi Peugeot 205, koji je 1990. godine kupio Britanac John Clive, do sada je prešao 543.958 kilometara. Osim redovnih servisa na automobilu nikada nije bilo nikakvih vanrednih servisnih intervencija.\nNažalost, John je preminuo u decembru prošle godine, ali robusni Peugeot, koji je nosio nadimak "fly" izgleda kao da je spreman za novih pola miliona kilometara. Govoreći o automobilu, Johnova supruga Penny kaže da je odigrao važnu ulogu u životu njihove porodice. "Išli smo svuda našim automobilom i baš nikada nas nije izneverio“, kaže gospođa Penny. Andrew Didlick, Peugeotov direktor komunikacija, kaže: "Peugeot 205 se smatra jednim od najvažnijih modela u istoriji kompanije, jer je odigrao ključnu rolu u ozdravljenju Peugeota, koji je poput mnogih drugih kompanija osamdesetih godina prolazio kroz teška tržišna vremena. Ljubav prema tom automobilu i danas je veoma izražena. Zabavan, upravljiv i jeftin, Peugeot 205 ostvario je veliku popularnost i osvojio mnoge nagrade".\nNakon svega, gospođa Penny je odlučila da će automobil pokloniti studentima mašinstva na Eastleigh Collegu, jer misli da je odličan primer kako i u buduće praviti kvalitetne automobile koji odbijaju da ostare.\nPo svacemu je poznat, ali po puzdanosti tesko.\nAutor Fordovac 30 Apr 2013, 23:40\nUz Reno 5, najpopularniji model te decenije...\nAutor carobnjak 01 Maj 2013, 11:05


Stiže VELIKA PROMENA u načinu polaganja male mature: Ministar Šarčević za 'Novosti' otkriva NOVI MODEL završnog ispita\nIzvor: Večernje novosti, 11.Jan.2020, 09:57 (ažurirano 02.Apr.2020.)\nOsmaci će na kraju godine polagati završni ispit po novom modelu OSMACI će na kraju godine polagati završni ispit po novom modelu, a sasvim drugačiji biće i način pregledanja njihovih testova. Ovo je za "Novosti" najavio ministar prosvete, nauke i tehnološkog razvoja Mladen Šarčević. U pripremi je novi model male mature, prema kome bi zadaci iz matematike i srpskog, odnosno maternjeg jezika trebalo da ostanu slični sadašnjim, a drugačije bi izgledao treći test. >> Pročitaj celu vest na sajtu Večernje novosti << Najverovatnije neće ostati kombinovani, sa zadacima iz fizike, hemije, biologije, istorije i geografije, već će u ponudi biti dva-tri različita testa, a deca će ih birati prema svojim sklonostima i interesovanjima u daljem školovanju. Na primer, ako nekoga više interesuju društvene nauke, objašnjava ministar, mogao bi da polaže test sa pitanjima iz geografije i istorije. Isto bi bilo i za prirodne nauke. - Konačan model još nije definisan, ali tim stručnjaka radi na tome - objašnjava ministar Šarčević. - Druga novina je način pregledanja testova iz koga želimo u najvećom meri da isključimo ljudski faktor. Urađeni testovi će se skenirati i pregledati automatski, uz pomoć specijalnog softvera koji je već u izradi. Pročitajte još - ŠARČEVIĆ ZA “NOVOSTI”: Krive prosvetu iako smo predvideli tuđe greške U praksi to znači da će iz svih škola u Srbiji testovi stizati u školske uprave, gde će se skenirati i slati u Beograd na pregledanje. Ministar naglašava da će svih 17 školskih uprava dobiti skenere za obradu testova. Tako skenirane testove pregledaće i ocenjivaće kompjuterski program. - Namera je da se što više smanji mogućnost manipulacije, dodavanja bodova, grešaka u ocenjivanju - naglašava naš sagovornik. - Fakultet organizacionih nauka radi na softveru koji ćemo koristiti za ocenjivanje završnog ispita. Centar za pregledanje najverovatnije će biti u jednoj novobeogradskoj školi.Foto I. Marinković Ministar najavljuje i novine u štampanju testova, kako bi se povećala bezbednost i smanjila šansa da zadaci budu "provaljeni" kao prošle godine. U Zavodu za vrednovanje kvaliteta obrazovanja u Fabrisovoj ulici biće oformljena štamparija čiji će posao biti štampanje završnog ispita. I do sada su u štampariji ovog zavoda štampani testovi, ali samo na jezicima nacionalnih manjina i za slabovide učenike, jer nisu imali veći kapacitet. Sada će njihove tehničke mogućnosti biti znatno povećane, pa se zadaci neće štampati u komercijalnim štamparijama, najavljuje ministar Šarčević. PREVOZ POŠTOM JOŠ razmišljamo o modelu transporta urađenih testova od škola do školskih uprava. Najbolje bi bilo da tu uslugu vrši "Pošta", jer već imaju vozila na teritoriji cele Srbije, kojima bi mogli bezbedno da prebace testove - ocenjuje Šarčević.\nBlic: VELIKE PROMENE U MALOJ MATURI Ministar Šarčević otkriva NOVI MODEL polaganja završnog ispita\nMala matura po novom modelu, đaci će birati treći test\nOsmaci će na kraju godine polagati završni ispit po novom modelu, a sasvim drugačiji biće i način pregledanja njihovih testova. Ovo je za "Novosti" najavio ministar prosvete, nauke i tehnološkog razvoja Srbije Mladen Šarčević. U pripremi je novi model male mature, prema kome bi zadaci iz matematike...\n11.Jan.2020: Večernje novosti


Poziv Tadiću da ne potpiše zakon o Agenciji za borbu protiv korupcije\nDirektorka Agencije za borbu protiv korupcije Srbije Zorana Marković pozvala je predsjednika Borisa Tadića da ne potpiše izmijenjeni zakon o toj agenciji.\nOna je navela da se njime "ozbiljno dovodi u pitanje demokratska kontrola vlasti".Marković je rekla da su izmjene Zakona o Agenciji za borbu protiv korupcije loše jer sadrže i amandman kojima se odbornicima, republičkim i vojvođanskim poslanicima omogućava da obavljaju bilo koju drugu funkciju do kraja mandata.\nU prvobitnoj verziji zakona, koji je počeo da se primjenjuje od 1. januara, funkcioneri sa više funkcija morali su da do 1. aprila odluče koju od njih će obavljati i da to prijave Agenciji za borbu protiv korupcije.\n"Ako predsjednik Srbije potpiše izmenjeni Zakon, onda ćemo Ustavnom sudu uputiti inicijativu za ocjenu ustavnosti i zakonitosti ovakvog zakona", rekla je Marković. Dodala je da će se Agencija za borbu protiv korupcije obratiti i međunarodnim organizacijama, poput Evropske unije, OEBS-a i Odeljenja UN za borbu protiv kriminala i korpucije.


SEEbiz.eu / Đukanović obećao još 550 miliona eura ulaganja u Porto Montenegro\nMilo Đukanović Porto Montenegro Adriatic Marinas\nDatum objave: 05.04.2018. - 19:04:22\nĐukanović, koji je predsednički kandidat Demokratske partije socijalista Crne Gore, razgovarao je u Tivtu sa izvršnim direktorom kompanije "Adriatic Marinas" Davidom Margasonom i obišao nova gradilišta u okviru marine "Porto Montenegro".\nÐukanović je poručio da će nakon najavljenih investicija "Porto Montenegro" sigurno biti jedan od najskupljih projekata realizovanih u Crnoj Gori, a u koji je, prema njegovim rečima, do sada uloženo više od 550 miliona evra.\n"Dobili smo jedan izuzetan hotelsko-turistički kompleks, Porto Montenegro je danas definitivno jedan od najvrednijih brendova Crne Gore", poručio je Ðukanović.\nKaže da ostaje obaveza države da poboljša uslove kako bi se "Porto Montenegro" i druge lokacije ovog tipa dalje razvijale i radile tokom čitave godine.\n"Najvažniji posao države na tom planu jeste investicija u aerodrome, sklapanje strateškog partnerstva kojim ćemo razviti tivatski aerodrom", rekao je Ðukanović.


Do Superboula stigli zaista najbolji\nPo prvi put posle 17 godina najuspešnije ekipe iz dve konferencije koje čine NFL stigle su do Superboula, a u velikom finalu koje će se 7. februara održati na stadionu "delfina" iz Majamija nadmetaće se Indijanapolis i Nju Orleans.\nPobedonosni šut ekipe Nju Orleansa koji im je doneo prvo učešće u Superboulu\nIndijanapolis Koltsi su preokretom došli do trijumfa od 30:17 nad njujorškim Džetsima, dok su "sveci" u svom Superdoumu fild-golom u produžetku savladali Minesotu sa 31:28 i tako po prvi put u istoriji ekipe iz Nju Orleansa došli do završne borbe za NFL trofej.\nKoltsi, koji su tokom ligaškog dela nadmetanja poraženi samo dva puta i to nakon što su već obezbedili prvu poziciju u plejofu Američke fudbalske konferencije, naišli su na žilav otpor autsajdera iz Njujorka. Džetsi su u Indijanapolis doputovali sa željom da ponove podvig gradskih rivala Džajantsa koji su 2008. na opšte iznenađenje postali šampioni, i pritom su bili na dobrom putu da do Superboula i stignu.\nKvoterbek Koltsa Pejton Mening sa šampionskim trofejom AFC-a\nGosti su na terenu Koltsa vodili sa 17:6 uoči završna dva minuta prvog poluvremena, ali je onda stvari u svoje ruke uzeo MVP lige, Pejton Mening. Sa tri tačdaun-dodavanja i 377 "bačenih" jardi, jedini igrač koji je četiri puta u NFL istoriji poneo epitet najboljeg omogućio je Indijanapolisu da dođe do trijumfa i prilike da ponovi uspeh iz 2007. kada su Koltsi u Superboulu savladali Čikago sa 29:17.\nOvoga puta zadatak za Meninga, njegovog trenera-početnika Džima Koldvela i plejadu sjajnih hvatača i donekle zanemarenih ali izuzetnih defanzivaca, čeka daleko teži posao nego što je to bio slučaj pre tri godine. Za razliku od tadašnjeg rivala u velikom finalu, a i finala u ovogodišnjem konferencijskom finalu, snaga Nju Orleansa ne leži u samo odbrani koja može da donese pobedu, već i u napadu koji deluje gotovo nezaustavljivo.\nPredvođeni kvoterbekom Druom Brisom "sveci" su do titule u Nacionalnoj fudbalskoj konferenciji došli nadigravši Minesotu, ostavši pritom na svom ovosezonskom proseku od 31 poena po meču, što ih čini najefikasnijom NFL ekipom. I pored toga što su naspram sebe imali 40-godišnjeg veterana Breta Favra koji je odigrao jednu od najboljih sezona u svojoj karijeri, kao i Edrijana Pitersona koji se smatra jednim od najdominantnijih raningbekova u ligi, igrači Nju Orleansa su uspeli da slave pred svojom bučnom publikom i to tek u produžetku.\nBris je svojim saigračima bacio loptu za tri tačdauna, a defanzivci "svetaca" pobrinuli su se da opasan napad "vikinga" čak šest puta ispusti loptu. Spasa za Favra i goste iz Minesote nije bilo nakon što je vlasnik gotovo svakog NFL rekorda koji ima veze sa bacanjem lopte u svojoj poslednjoj akciji na meču nju dodao – igračima protivničke odbrane. Ta želja "vikinga", da 19 sekundi pre kraja ne šutiraju fild-gol za pobedu sa 56 jardi već da probaju da se približe protivničkoj endzoni skupo ih je koštala. Nakon presečenog dodavanja Breta Favra usledio je produžetak, domaćin je imao više sreće prilikom bacanja novčića i svoju šansu zatim nije propustio: prvi posed lopte pripao je ekipi Nju Orleansa, a oni su svoj napad završili uspešnim šutom Gereta Hartlija sa 40 jardi za konačnih 31:28.


U Njemačkoj zabrana za dizelska vozila u centralnim dijelovima Kelna i Bonna | TRT Hrvatski\nU Njemačkoj zabrana ...\nU Njemačkoj zabrana za dizelska vozila u centralnim dijelovima Kelna i Bonna\nPrema sudskoj odluci, stara dizelska vozila iz grupe Euro 4 od 1. aprila naredne godine neće moći ulaziti u centralne dijelove Kelna i Bonna\n09.11.2018 ~ 29.10.2021\nUpravni sud u Kelnu je donio odluku o zabrani vožnje dizelskih vozila u centralnim dijelovima njemačkih gradova Kelna i Bonna od 1. aprila 2019. godine.\nPomenuta odluka će se također od 1. septembra 2019. godine odnositi i na novija vozila s dizelskim pogonom Euro 5 norme.\nNavedena zabrana ima za cilj smanjenje zagađenja zraka u oba njemačka grada.\nTakođer, planirano je da gradske vlasti Kelna od 2019. godine gradske autobuse zamijene električnim autobusima.\nTagovi: #Keln , #Bonn , #Njemačka , #dizel


Kisić: Situacija sve povoljnija, ali rizik i dalje postoji - IndeksOnline.rs\nNaslovna srbija Beograd Kisić: Situacija sve povoljnija, ali rizik i dalje postoji\nKisić: Situacija sve povoljnija, ali rizik i dalje postoji\nBEOGRAD – Epidemiolog i član Republičkog kriznog štaba Darija Kisić Tepavčević izjavila je danas da je epidemiološka situacija u Srbiji sve povoljnija, ali da bez obzira na ublažavanje mera, svi treba da budu strpljivi i da pokažu odgovornost.\n“Sada ponovo imamo stabilnu epidemiološku situaciju, ali idemo ka periodu godine kada počinje sezona respiratornih infekcija, tako da sve to moramo imati na umu. Koliko god se naše znanje o virusu menjalo, ono što je konstantno jeste da broj novoobolelih isključivo zavisi od toga koliko primenjujemo preventivne mere”, rekla je Kisić Tepavčević za TV Pink.\n“Najmlađi učenici nošenje maske prihvataju mnogo lakše i brže nego stariji. Biće edukacije nastavnika i ostalih zaposlenih, čitav prvi školski dan biće posvećen edukaciji o bezbednom boravku u školi”, kazala je Kisić Tepavčević.\n“Ako učenik ili zaposleni osete bilo kakve simptome zarazne bolesti, ne treba da dođu u školu taj dan. Ukoliko se tokom nastave razviju određeni simptomi, nastavnik treba da prekine čas i ode u najbližu kovid ambulantu, a po učenika dolaze roditelji ili staratelj i odvode ga na preged”, kazala je Kisić Tepavčević.\n“Čak i pod pretpostavkom da je u odeljenju bila inficirna osoba, ukoliko su se poštovale preventivne mere, rizik prenošenja infekcije je sveden na minimum”, naglasila je Kisić Tepavčević.\n“Ali postoji ćelijski imunitet, odnosno memorijske ćelije. Kada padne nivo antitela koji je merljiv, ukoliko organizam ponovo dođe u kontakt virusom koji je već preležao, memorijske ćelije ga brzo prepoznaju i stvara se nova količina antitela”, objasnila je Kisić Tepavčević.\nPrethodni tekstTuristi iz Srbije “osvojili” albansko primorje\nSledeći tekstŠarčević: Moguće odlaganje početka školske godine na Kosovu


VARNICE MEĐU MINISTRIMA Vulin nije za ZORANU, ali mu ona poručuje da je NEBITAN - Nova Borba\nVARNICE MEĐU MINISTRIMA Vulin nije za ZORANU, ali mu ona poručuje da je NEBITAN\nStrasti oko izbora za budućeg predsednika Srbije ne jenjavaju ni u vlasti.\nStrasti oko izbora za budućeg predsednika Srbije ne jenjavaju ni u vlasti.\nOvog puta oko buduće predsedničke fotelje podžapali su se ministarka saobraćaja Zorana Mihajlović ministar rada Aleksandar Vulin.\nVulin je prokomentarisao predsedničke izbore, pa i glasine da bi kandidat SNS mogla biti upravo Mihajlovićeva.\n„Nisam siguran da će baš moći da računa široku podršku same koalicije“, rekao je Vulin.\nUmesto ministarke, kako piše „Kurir“, odgovorio je njen bliski saradnik.\n„Ministarka Mihajlović ceni mišljenje svakog od kolega iz vlade, ali ipak veruje da prestavnici manjih stranaka nisu ti koji treba da komentarišu, kada će. koga i kako SNS birati za kandidata na predsedničkim izborima“, rekao je izvor blizak ministarki.\nMinistarka je ipak za "Blic rekla" da će kandidat biti onaj koga podrži Vučić.\n"A bilo bi sasvim normalno i prirodno da kandidat SNS za predsednika koji bude dobio podršku Vučića, dobije podršku i svih ostalih stranaka koje danas čine aktuelnu vladajuću koaliciju", rekla je Mihajlovićeva za Bliic.\nProteklih dana bilo je glasina da bi i sam Vulin želeo da uđe u trku, iako bi njegove šanse bile zaista male. To je donekle potvrdio potpredsednik njegove stranke, koji je napustio Vulina da bi se sam kandidovao na izborima. O njegovoj ideji više čitajte OVDE.


Izbori u Srbiji na sva tri nivoa, lokalnom, pokrajinskom i republičkom, biće održani 24. aprila, a glasačke kutije će biti otvorene od 7 do 20 časova. Gradska uprava je, prema rečima Karolja Kovača, predsednika Izborne komisije grada, pismeno već obavestila birače o danu, vremenu i biračkim mestima, kojih u Subotici ima 105.\nKovač naglašava da bi bilo poželjno, da birači pažljivo pročitaju obaveštenje, jer ima izvesnih promena u odnosu na prethodne izbore, pošto su neka biračka mesta ukinuta, ali na ovim izborima će svoje pravo deo glasača ostvariti na drugom biračkom mestu.\n—Izborna Komisija Grada Subotice je donela rešenja o dopuni rešenja o objavljivanju zbirne liste i birači će imati pravo da biraju između 12 izbornih lista. Prvi su podneli listu koalicija političkih stranaka pod nazivom Aleksandar Vučić „Srbija pobeđuje”, i odmah su nakon objavljivanja da su izbori raspisani, iste noći predali i izbornu listu. Broj 2 će nositi lista koalicije DS, DSHV, LDP, NS i nosi naziv "Za pristojnu Suboticu - Demokratska stranka (Demokratski savez Hrvata u Vojvodini, LDP, Nova)". Broj 3 usvojena je lista SVM, odnosno "Savez vojvođanskih Mađara – Vajdasági Magyar szövetség". Četvrta lista je koalicija LSV-SDS-ZEP sa nazivom liste "Liga socijaldemokrata Vojvodine – Nenad Čanak, Socijaldemokratska stranka – Boris Tadić, Zelena ekološka partija – Zeleni". Pod brojem 5 na lokalnim izborima nastupiće koalicija SPS, JS, KP, pod nazivom "Ivica Dačić – Socijalistička partija Srbije, Jedinstvena Srbija Dragan Marković Palma, Komunistička partija". Redni broj 6 nosiće "Ruska stranka - Igor Petrov". Lista broj 7 biće "Savez bačkih Bunejvaca - Mirko Bajić". Pod brojem 8 nastupiće lista "Jenő Maglai – Pokret za građansku Suboticu Maglai Jenő – Mozgalom a polgári Szabadkáért". Izborna lista broj 9 je koalicija SRS-DSS-Dveri - "Srpska radikalna stranka, Dveri, Demokratska stranka Srbije (DSS) – Nemanja Šarčević". Lista pod brojem 10 nosi naziv "Dosta je bilo - Saša Radulović".\nKarolj Kovač objašnjava da je ipak do kraja prihvaćeno 12 listi do 19. aprila, pa su naknadno dodate još dve liste.\n—Posle poslednjeg dana roka za predaju listi, 8. aprila, liste su predali i grupa građana „Dosta je bilo” - Saša Radulović, koalicija političkih stranaka Romska partija i stranka „Bunjevci građani Srbije”, a naziv Izborne liste je „ Građani i građanke Srbije”, zatim koalicija političkih stranaka nacionalnih manjina Crnogorska partija i Sandžačko Raška partija , a naziv koalicije je „Vojvođanska tolerancija”, dok je naziv liste „Tolerancija” i GG „Pokret za Preokret” - Darko Antelj. Izborna komisija je tada proglasila izbornu listu „Dosta je bilo - Saša Radulović”, nakon što su blagovremeno otklonili nedostatke za proglašenje liste, to jest sakupili nedostajućih oko 70- ak izjava birača o podršci. U preostala tri slučaja, međutim, Komisija je donela rešenja o odbijanju proglašenja izbornih listi, jer su postojali neotklonjivi nedostaci, odnosno radilo se o zloupotrebi zakona o lokalnim izborima, kaže Karolj Kovač.\nOn objašnjava da su naime, „kandidati za odbornike na odbijenoj listi bili pripadnici stranaka koje nemaju status nacionalne manjine, odnosno predstavljaju udruženje građana, ili vanstranačke ličnosti”.\n—Komisija je zauzela stav, da bi otklanjanjem ovih nedostataka u suštini omogućila zloupotrebu i izigravanje zakona, te su liste odbijene. Upravni sud je, međutim, stao na stanovište da se radi o otklonjivim nedostacima i poništio rešenje Izborne Komisije Subotica, kojim je odbijen prigovor. Tako da je, nakon donošenja zaključka o otklanjanju nedostataka, ova izborna koalicija Crnogorska partija i Sandžačko Raška partija dostavila nove obrasce, sa dovoljnim brojem overenih potpisa birača, pa je Izborna komisija proglasila i ovu listu. Treća izborna lista „Građani i građanke Srbije” imala je dovoljan broj glasova, tako da je i proglašena važećom. Jedina lista koja nije proglašena, ni nakon ostavljenog roka za otklanjanje nedostataka je lista pod nazivom „Subotica treba da zna” - Darko Antelj, jer je umesto 146 potpisa birača, i drugih nedostataka, u predviđenom roku dostavila svega 17 valjanih potpisa. Nadam se da će objavljivanjem i ova situacija biti rešena, jer se ovaj slučaj nalazi pred Upravnim sudom, koji će u ovom predmetu doneti i konačnu odluku, kaže Kovač za Subotičke novine.\nKovač smatra to i svojevrsnim pritiskom na Izbornu komisiju, pored ostalog i zbog toga što je „Pokret za preokret , 9. aprila, izdao saopštenje da Izborna komisija grada Subotice proglasila listu pod rednim brojem 11”.\n—U tom trenutku, bilo je proglašno svega 9 izbornih lista, te bi trebalo pojasniti da se Izborna komisija našla u čudu, da su sami obmanuli javnost da im je lista proglašena, iako je Izborna Komisija 9. aprila odbila proglašenje liste, zbog navedenih nedostataka. Još smo u isčekivanju odluke Upravnog suda, a pošto nas vezuju vremenski rokovi, glasački lističi moraju biti odštampani i dostavljeni Gradskoj upravi najkasnije do 20. aprila, do 8 časova, kako bi kompletan izborni materijal bio predat biračkim odborima, najkasnije do 21. aprila, do 24 časa. Izborna komisija ipak veruje, da će se do četvrtka 21. aprila rešiti tri upravna postupka koja su u toku, te da neće biti da se izbori u Subotici zbog toga ponavljaju, objašnjava Kovač.\nOn apeluje na građane, da izađu u što većem broju na izbore, da izbornu tišinu iskoriste za donošenje odluke, kome će da povere svoj glas i da ovi izbori prođu u najboljem redu, u korist svih nas, građana Subotice. Građani koji zbog zdravstvenih razloga, ne mogu da izađu na biračka mesta, moraju najkasnije do 11. časova na dan izbora da prijave svom Biračkom odboru, da im se omogući da svoje biračko pravo ostvare u svom domu.


Kako izgleda unutrašnjost državnog zatvora u Istočnom Sarajevu? (VIDEO)\nSrijeda, 22.07.2020., 17:19 Srijeda, 22.07.2020., 16:42\nU Vojkovićima kod Istočnog Sarajeva danas je zvanično otvoren prvi državni zatvor, a Ministarstvo pravde BiH objavilo je fotografije i snimak na kojima se vidi njegova unutrašnjost.\nSvečanu vrpcu presjekli su Josip Grubeša, ministar pravde BiH i Johan Satler, šef delegacije Evropske unije i specijalni predstavnik Evropske unije.\nGlavni izvor finansiranja projekta bio je kredit Razvojne banke Savjeta Evrope u iznosu od 19,3 miliona evra, a BiH je uložila 6,45 miliona evra. Projekat je finansiran i sredstvima granta IPA i Kraljevine Švedske u iznosu od dva miliona evra, donacijom Evropske unije od 9,15 miliona evra, tehničkom pomoći Evropske komisije od 1,7 miliona evra, te donacijom SAD-a u iznosu od 200 000 evra.\nZatvor se prostire na 24 000 metara kvadratnih i ima 350 ćelija.\nNa svečanom otvaranju je istaknuto da je riječ o najsigurnijoj zatvorskoj ustanovi u regionu, koja je opremljena visoko sofisticiranom opremom koja zadovoljava uslove zatvora visokog stepena bezbjednosti.\nZatvor će s radom početi u avgustu, a prvi zatvorenici očekuju se u septembru. Kazne će ovdje služiti najteži prestupnici, a koje je izrekao Sud Bosne i Hercegovine.


Glasali da Gusinje bude nova opština\nNaslovnica NAJNOVIJE Politika Glasali da Gusinje bude nova opština\nG usinje – Crnogorski parlament će se o predloženom vladinom zakonu o teritorijalnoj promjeni izjasniti na sjednici koja je zakazana za 26. februar.\nPredstavnik Ministarstva unutrašnjih poslova (MUP), Veselin Vukčević rekao je da su u tom resoru ocijenili da Studija opravdanosti teritorijalne promjene ispunjava formalno—pravne pretpostavke i da je urađena u skladu sa Pravilnikom o sadržaju i metodologiji izrade studije o opravdanosti teritorijalne promjene.\nOn je podsjetio da je postojala inicijativa Skupštine Opštine Plav, o kojoj su se građani izjasnili na konsultativnom referendumu.\nVukčević je naveo da je Vlada donijela Odluku o obrazovanju Komisije za ocjenjivanje ispunjenosti uslova za teritorijalnu promjenu povodom sprovedenog konsultativnog referenduma o osnivanju opštine Gusinje.\n“Komisija je konstatovala da Studija opravdanosti ispunjava sve zakonske uslove i MUP je predložio prihvatanje inicijative, što je Vlada usvojila, i nakon stupanja na snagu te odluke utvrđen je Predlog zakona, čijim usvajanjem se stvaraju uslovi za teritorijalnu promjenu”, pojasnio je on.\nPredsjednik Odbora, Džavid Šabović pitao je da li treba da ostane odredba da predlog zakona stupa na snagu narednog dana od objavljivanja.\n“Pitam članove Odbora da li je to potrebno, jer znamo razloge, misleći da će izbori biti raspisani krajem februara, ali na osnovu sadašnjeg raspoloženja, pretpostavljam da neće”, rekao je Šabović.\nČlan Odbora, Velizar Kaluđerović kazao je da misli da treba ići sa tim skraćenim rokom.\n“Imajući na umu da je preksjutra vanredna sjednica parlamenta, na kojoj treba eventualno da se usvoje izmjene zakona, slijedi procedura dostavljanja predsjedniku na proglašavanje, potom dostava Službenom listu, i zato treba ići sa tim skraćenim rokom – ili narednog dana, ili danom objavljivanja”, naveo je on.\nKaluđerović je kazao da Socijalsitička narodna partija podržava donošenje zakona.\nOn je upitao Vukčevića da li taj resor radi na izmjeni seta zakon, koji stvaraju pretpostavke za drugačiji status gradskih opština u sastavu Glavnog grada – Golubovci i Tuzi.\nVukčević je kazao da su se o odredbi o stupanju na snagu opredijelili za kratke rokove da bi se istovremeno raspisali izbori u Gusinju, kao novoj opštini i u Plavu, “i mislim da se na ovaj način to obezbjeđuje”.\nOn je kazao da MUP trenutno radi na izmjeni i dopuni zakona o lokalnoj samoupravi. “Do kraja marta siguran sam da ćemo stići da Vladi predožimo izmjene i dopune Zkaona o lokalnoj samoupravi”, najavio je Vukčević.\nKaluđerović je kazao da je na sajtu MUP-a vidio verziju izmjene zakona o lokalnoj samoupravi, i tražio od Vukčevića da mu potvrdi da ona ničim ne dotiče pitanje sadašnjeg statusa opština Golubovci i Tuzi.\n“Sadašnja verzija ne dotiče status. Kad smo krenuli u te izmjene i dopune nismo imali rješavanje tog pitanje kao nešto čemu treba da se posvetimo”, odgovorio je Vukčević.\nOdbor nije raspravljao o planiranim tačkama dnevnog reda čiji su podnosioci poslanici Demokratskog fronta, jer oni zbog bojkota parlamenta nisu prisustvovali sjednici.


EU turističkom sektoru Srbije dala 662.000 evra pomoći - 24vesti\nEvropska unija je turističkoj industriji u Srbiji poklonila dezinfekcioni materijal i opremu vrednosti od 662.000 evra.\nŠef Delegacije EU u Srbiji Sem Fabrici je rekao da kroz program „EUzaTebe – za kulturno nasleđe i turizam“ EU daje turističkim objektima potvrdu „Čisto i bezbedno“ koja gostima garantuje potpunu higijensku bezbednost tokom pandemije kovida-19 u pripremi za predstojeću turističku sezonu.\nDanas je 600 turističkih preduzetnika koji su učesnici tog programa dobilo dezinfekcione barijere, dezinfekciona sredstva, UV-lampe, sprejeve, maske, rukavice. Prvi kontingent opreme i sredstava danas je iz Beograda poslat za Kladovo, Donji Milanovac i Majdanpek, a u naredne dve nedelje sva oprema biće isporučena ostalim učesnicima programa „Čisto i bezbedno“.\nFabrici je podsetio da je EU i pre kovid-krize pomagala turistički sektor Srbije i radi promocije kulturnog nasleđa.\nProjekat „EUzaTebe – za kulturno nasleđe i turizam“ je ukupne vrednosti 16,6 miliona evra u bespovratnim sredstvima, a njegov cilj je obnavljanje aktivnosti turističkog potencijala u donjem Podunavlju.\nTokom 2018. i 2019. godine zajedničkim radom završena je obnova tvrđava u Golupcu i Pirotu, a na redu su tvrđava Fetislam u Kladovu, centar za posetioce u Feliks Romulijani kod Zaječara, Rajačke pimnice kod Negotina, koje su predložene za listu UNESCO Svetske kulturne baštine, naveo je Fabrici.\nAmbasador Nemačke u Srbiji Tomas Šib je izjavio da je zajednički cilj da turističko blago Srbije bude dostupno za širu javnost i ukazao da to zavisi zavisi i od poverenja putnika i sigurnosti da je korišćenje smeštajnih i ugostiteljskih objekata bezbedno i da ne predstavlja zdravstveni rizik.\nJadranka Joksimović, ministarka za evrointegraciju Srbije je istakla da je u dogovoru sa Evropskom komisijom doneta odluka da se sprovođenje tog programa dodatno finansijski pomogne sa bespovratnih sedam miliona evra.\nBruto devizne rezerve NBS-a na kraju marta za 852,8…\nPočeli razgovori misije MMF s delegacijom Srbije, teme će…


Predsjednik Republike Srpske Milorad Dodik poručio je da će referendum o Danu Republike Srpske biti održan bez obzira na reagovanje međunarodnih zvaničnika i domaćih političara.\n"Referendum će biti održan 25. septembra, a tog dana naveče samo mi mogu čestitati, ništa drugo", izjavio je Dodik sinoć za sarajevsku TV1.\nKomentarišući mogućnost da potpredsjednik SAD DŽozef Bajden zatraži od premijera Srbije Aleksandra Vučića da na njega utiče i da referendum o Danu RS ne bude održan, Dodik je rekao da odluka o održavanju referenduma ne može da bude promijenjena.\n"Možda je to američki ambasador u BiH Morin Kormak tražila, ali referendum će biti sigurno održan 25. septembra", rekao je Dodik.\nPredsjednik Republike Srpske je rekao da će referendum biti održan mirno, bez bilo kakvog ugrožavanja bezbjednosti i niko ne treba da ga se plaši.\nDodik je naglasio da je odluku o referendumu donio parlament Srpske, koju podržava u potpunosti i stoji iza nje kao predsjednik Republike.\n"Šta tu ima nelegitimno i šta je tu protivzakonito? Ko se igra prava i maše silom - ja ili Bakir Izetbegović? Nigdje nisam pomenuo nikakvo bezbjednosno ugožavanje jer pozivam na mir i da ljudi iskoriste legitimno političko sredstvo i donose odluku", rekao je Dodik.\nOn je istakao da srpski narod nikada više neće dozvoliti da bude preglasan kao na referendumu o nezavisnosti BiH iz marta 1992. godine.\nGovoreći o eventualnom referendumu o otcjepljenju Republike Srpske od BiH, koji je na posljednjem Saboru SNSD-a najavljen kao mogućnost za 2018. godinu, Dodik je podsjetio da je SNSD na tom stranačkom kongresu odlučio da pokuša da gradi poziciju dogovora u BiH.\n"Nisam vračara! Sve zavisi koliko će se izgraditi pozicija dogovora dva entiteta i tri konstitutivna naroda koju tražimo, dakle zavisno od okolnosti", pojasnio je on.


TIKA se ne bavi politikom, već pružanjem pomoći - Društvo - Dnevni list Danas\nPočetna » Društvo » TIKA se ne bavi politikom, već pružanjem pomoći\nZahlađenje političkih odnosa između Beograda i Ankare ne bi trebalo da utiče na turske donacije Srbiji\nTIKA se ne bavi politikom, već pružanjem pomoći\nTrenutno „zahlađenje“ političkih odnosa između Beograda i Ankare ne bi trebalo da utiče na realizaciju brojnih projekata Turske agencije za saradnju i razvoj (TIKA) u Srbiji. „TIKA se bavi projektima tehničke pomoći i ne zalazi u političke konstelacije jedne države.\n0Piše: S. Biševac 17. novembra 2013. 18.43\nRepubliku Srbiju smatramo veoma prijateljskom zemljom i u tom pravcu nastavićemo realizaciju projekata u prioritetnim oblastima: obrazovanje, zdravstvo i poljoprivreda. Zahtevi iz svih krajeva Srbije stalno pristižu na našu adresu i nastavićemo i ubuduće da sa puno dobro volje pristupamo njihovom ostvarenju“, izjavio je za Danas Emrah Ustaomer, koordinator beogradske kancelarije TIKE.\nSrbija i Turska potpisale su oktobra 2009. sporazum kojim je kancelarija TIKA počela zvanično da radi u Srbiji. U TIKI naglašavaju da pomažu celu Srbiju, a ne samo Sandžak i većinsko bošnjačke sredine. Cilj ove agencije je da se poboljša stanje i omogući brži prosperitet u slabije razvijenim područjima Srbije, što bi istovremeno doprinelo unapređenju međusobnih odnosa dve države. Od 2010. do 2012. TIKA je ostvarila brojne projekte u oblasti obrazovanja, a tokom ove godine prioriteti su poljoprivreda i zdravstvo. Pored ostalog, TIKA je finansirala gradnju osnovnih škola u Novom Pazaru, Tutinu i Bujanovcu, rekonstrukciju Tehničke škole u Novoj Varoši, OŠ u Vrbasu, renovirala domove kulture u Sjenici, Sremskim Karlovcima, Prijepolju, vrtić u Kraljevu, kao i Dom za decu sa specijalnim potrebama u Sremčici.\nPomoć u medicinskoj opremi data je KBC „Dragiša Mišović“, Aranđelovcu, Senti, Subotici. Šest sandžačkih opština dobilo je sedam savremenih ambulantnih vozila. Plastenici su, pored ostalih opština, poklonjeni Priboju, Raškoj, Kuršumliji, sadnice malina Arilju, a Požega je dobila hladnjaču i sistem za sušenje. U beogradskoj kancelariji TIKE naglašavaju da je njihova saradnja sa vlastima Srbije, na republičkom i lokalnom nivou odlična. „I pored činjenice da je TIKA kratko vreme prisutna u Srbiji, ostvarila je veliki broj projekata u raznim oblastima, čime je ostvarila svoju promociju i prepoznatljivost i na višem državnom nivou“, dodaju u TIKI.\nŠta je TIKA\nTurska agencija za saradnju i razvoj (TIKA) osnovana je 1992. godine i po svom ustrojstvu i aktivnostima predstavlja tursku „verziju“ američkog USAID. Prvobitni cilj TIKE bio je pružanje pomoći državama bivšeg SSSR, susedima Turske, sa kojima ova država ima bliske istorijske veze: Kazahstanu, Uzbekistanu, Tadžikistanu, Azerbejdžanu. Ekonomsko jačanje Turske, omogućilo je ovoj zemlji da poveća svoju pomoć drugima, pa je Ankara od primaoca donacija postala značajni donator, a TIKA vodeća institucija ove zemlje u pružanju pomoći. Danas je TIKA, kroz različite projekte prisutna u stotinak zemalja sveta i ima kancelarije u tridesetak. Zamenik premijera Turske Bekir Bozdag, zadužen za koordinaciju pomoći stranim zemljama, izjavio je, tokom nedavne posete Srbiji, da su donacije TIKA u 2012. godini iznosile više od dve milijarde dolara, u poređenju sa 83 miliona u 2002. godini.


Ališković: Podržavamo naše kompanije na specijaliziranim sajmovima - Akta.ba\n06.10.2018. 10:43 / Izvor: Fena\nVanjskotrgovinska komora (VTK) BiH je u 2018. godini već uspjela da organizira kolektivni nastup bosanskohercegovačkih preduzeća na 12 međunarodnih sajmova.\nDo kraja godine planiramo da realiziramo jedan u oktobru i u novembru još dva sajma - kazao je u razgovoru za Fenu direktor Agencije za promociju izvoza VTK BiH Enes Ališković.\nPo njegovim riječima, Vanjskotrgovinska komora je prepoznala značaj specijaliziranih sajmova i zajedno sa bh. proizvođačima, sa svojim članicama i izvoznicima organizira nastupe na specijaliziranim međunarodnim sajmovima.\n"Mi smo se fokusirali i podržavamo naše kompanije na specijaliziranim sajmovima i fokusiramo se na branše u kojima bosanskohercegovačka privreda ima najveće konkurentne prednosti i najveći broj kompanija", kazao je Ališković.\nDodao je da se iz tog razloga fokusiraju na sektor proizvodnje namještaja i već po deveti put tradicionalno sudjeluju na najvećem komercijalnom sajmu namještaja u Minhenu koji je u januaru.\n"Pored sektora namještaja, prisutni smo na najvećem međunarodnom sajmu metalskih proizvoda u Hanoveru. Zatim, iz agrobizniosa svaki put sudjelujemo na ključnim međunarodnim sajmovima koji se odnose na organsku proizvodnju, na vinsku industriju, a također na sajmu „Anuga“, najvećem svjetskom sajmu hrane. Ono što jeste interesantno da smo prepoznali kako se jača bh. privreda, da smo posvetili fokus i na namjensku industriju, te iz tog razloga sudjelujemo na najznačajnijim međunarodnim sajmovima iz namjenske industrije", naveo je Ališković.\nKaže da su od ove godine počeli pružati podršku i poduzećima iz tekstilne branše, pogotovo onima koji imaju finalni proizvod, te sektoru turizma.\nNaglašava da organizaciju ovih sajmova ne rade zbog pukog pojavljivanja na njima, nego prije svega rade anketiranje preduzeća i prepoznaju one sajmove gdje oni postižu najbolje rezultate.\n"Rezultati su upravo ti, i to je vodilja koja nas vodi, da na skoro svim ovim izložbama koje sam pominjao, poslije follow up-a koji radimo s kompanijama, u istoj godini dolazi ne samo do uspostavljanja velikog broja kontakata, nego od tog velikog broja kontakata dolazimo i do realizacije konkretnih izvoznih poslova", kazao je Ališković.\nOn je istaknuo da sudjelovanje na ovakvim manifestacijama iziskuje izuzetno velike troškove, koji su možda za bh. uvjete čak i neshvatljivi.\n"To jeste razlog što, prije svega, najvećim dijelom iz svog budžeta Vanjskotrgovinska komora BiH nastoji da smanji troškove učešća i iz tog razloga finansira veći dio. Naravno, ograničenja i limiti postoje i iz budžeta Vanjskotrgovinske komore. To je i razlog što u određenim sajamskim manifestacijama nastojimo zajedno s različitim partnerskim i donatorskim organizacijama da udružimo sredstva kako bi dali veću potporu našim privrednicima", naveo je Ališković.\nDodao je da zadnjih godina imaju određenu podršku u sufinansiranju i od strane državnih organa BiH.\n"U zadnjih pet godina Vanjskotrgovinska komora BiH je organizirala 63 nastupa na specijaliziranim međunarodnim sajmovima gdje je učešće uzelo 630 bh. kompanija. Konkretno te cifre mogu nam kazati koliki je značaj i interes preuzeća u tom smislu i njihove potrebe", zaključio je Ališković.\nMesse München GmbH Minhen


Tematske ankete za podizanje glasa organizacija civilnog društva o budućnosti Evrope\nDok je Konferencija o budućnosti Evrope (CoFoE) na svom vrhuncu, Konvencija civilnog društva o budućnosti Evrope neprekidno radi na podršci CoFoE kako bi se osiguralo potpuno i široko uključivanje organizacija civilnog društva u tako jedinstven i ključan proces.\nZaista, u utorak, 12. oktobra, održana je Plenarna sednica Konvencije civilnog društva o budućnosti Evrope. Nakon što su predstavnici institucija primili najnovije informacije, srž razgovora se fokusirala na metode davanja glasa organizacijama civilnog društva iz cele Evrope i slušanje njihovih težnji i zabrinutosti. Ovako ambiciozan cilj biće postignut, između ostalog, zahvaljujući širenju seta anketa koje je razradio svaki klaster kako bi se dobile tematske povratne informacije od organizacija civilnog društva.\nRezultati se ne čekaju. Nakon rada na istraživanju i konsultacijama, svaki od 5 tematskih klastera je izradio upitnik, kao vredan instrument za jačanje dijaloga sa glavnim zainteresovanim stranama, podstičući ove druge da razmotre percepcije i viziju evropskih građana.\nPozivamo sve predstavnike organizacija civilnog društva da se pridruže anketi popunjavanjem jednog ili više upitnika, u skladu sa vašom oblasti nadležnosti\nDakle, svaki klaster je napravio koherentan i reprezentativan dokument koji će biti dostavljen ključnim kreatorima politike kako bi se osiguralo da glas OCD bude uzet u obzir za razradu politika i planova.\nU nastavku pronađite klastere i link do svake ankete:\nŽivotna sredina, kojom upravlja Green 10: cilj je suočavanje sa izazovima koje donose klimatske promene. Upitnik stiže uskoro.\nSocijalna Evropa, kojom predsedava SOLIDAR, ima za cilj da istakne buduće prioritete EU. Pridružite se anketi i popunite upitnik ovdje\nEvropska digitalna transformacija,, kojom predsedava ECAS, fokusira se na postavljanje standarda za tehnologiju i upravljanje podacima, takođe uzimajući u obzir da se ne izgubi suverenitet na ovu temu. Pronađite anketu ovdje\nNaš evropski život,kojim predsedavaju Volonteurope i CEV, fokusira se na prava, vrednosti, nove i neistražene izazove kao što su svemir i migracije. Pronađite njihov upitnik ovdje\nDemokratske osnove Unijei kako ojačati demokratske procese koji upravljaju Evropskom unijom – Da bi Evropa postala gradjanski projekat, kojim predsedavaju ALDA i ECOLISE, fokusira se na podsticanje angažovanja, uključivanja i učešća građana kako bi se garantovao visokokvalitativni društveni razvoj. Pridružite se anketi i popunite upitnik Engleski, francuski ili talijanski\nO Konvenciji civilnog društva o budućnosti Evrope (#CSOCoFoE): uloga Konvencije je da radi kao most između organizacija civilnog društva i institucionalnog okvira Konferencije o budućnosti Evrope (CoFoE). Konvencija je počela sa radom u februaru 2021. godine i posvećena je ispitivanju demokratskog funkcionisanja Konferencije i obezbeđivanju stvarnog učešća građana i njihovih reprezentativnih udruženja u ovom procesu.\nOkuplja preko 75 evropskih mreža i platformi, čime ponovo ujedinjuje milione građana iz cele Evrope. Njegovim radom upravlja upravni odbor i 5 tematskih klastera, koji odražavaju političke prioritete i stubove EU.\nALDA, prateći svoj poziv i misiju, ima aktivnu ulogu u Konvenciji, ne samo da učestvuje kao članica, već i kao deo upravnog odbora, kojeg predstavlja generalna sekretarka ALDA, Antonella Valmorbida. Štaviše, ALDA takođe jača klaster demokratije, stavljajući na raspolaganje svoju ekspertizu o demokratskim procesima, dobrom upravljanju i učešću građana.\nPročitajte više na veb stranici Konvencije o civilnom društvu


Twitter kažnjen sa 150 miliona dolara | PC Press\n2. juni 2022. 3. juni 2022. Nemanja Momčilović\nTwitter u SAD-u mora da plati kaznu od 150 miliona dolara nakon što su ga zvaničnici za sprovođenje zakona optužili da nezakonito koristi podatke korisnika za prodaju ciljanih oglasa. Federalna trgovinska komisija (FTC) i Ministarstvo pravde kažu da je Twitter prekršio sporazum koji je imao sa regulatorima. Twitter je obećao da neće davati lične podatke kao što su brojevi telefona i adrese e-pošte oglašivačima. Federalni istražitelji kažu da je kompanija za društvene mreže prekršila ta pravila.\nNije im prva kazna\nTwitter je kažnjen sa oko 550.000 dolara u decembru 2020. zbog kršenja evropskih pravila o privatnosti podataka GDPR. FTC je nezavisna agencija američke vlade čija je misija sprovođenje antimonopolskog zakona i promocija zaštite potrošača. Oni optužuju Twitter da je prekršio naredbu FTC-a iz 2011. godine koja je eksplicitno zabranila kompaniji da lažno predstavlja svoju privatnost i bezbednosnu praksu. Twitter najveći deo svog prihoda generiše od oglašavanja na svojoj platformi, što omogućava korisnicima u rasponu od potrošača preko poznatih ličnosti do korporacija da postavljaju poruke od 280 karaktera. Prema žalbi koju je podnelo Ministarstvo pravde u ime FTC-a, Twitter je 2013. godine počeo da traži od korisnika da daju ili broj telefona ili adresu e-pošte kako bi poboljšali bezbednost naloga.\nDa bi potvrdio autentičnost naloga, Twitter zahteva od ljudi da navedu broj telefona i adresu e-pošte. Te informacije takođe pomažu ljudima da resetuju svoje lozinke i otključavaju svoje naloge ako je potrebno, kao i za omogućavanje dvofaktorske autentifikacije. Dvofaktorska autentifikacija pruža dodatni nivo sigurnosti slanjem koda na broj telefona ili adresu e-pošte kako bi se korisnicima pomoglo da se prijave na Twitter zajedno sa korisničkim imenom i lozinkom. Ali, prema FTC-u, barem do septembra 2019. godine, Twitter je takođe koristio te informacije da podstakne svoje oglašavanje. Optužuje se da dozvoljava oglašivačima pristup bezbednosnim informacijama korisnika.\nPored kazne, Twitter takođe mora:\nprestati da koristi brojeve telefona i adrese e-pošte koje je nezakonito prikupio;\nobavesti korisnike o svojoj nepravilnoj upotrebi bezbednosnih informacija;\nobavestite korisnike o radnji FTC-a za sprovođenje zakona;\nobjasni korisnicima kako da isključe personalizovane reklame;\npruži opciju višefaktorske autentifikacije kojoj nije potreban broj telefona;\nimplementirati poboljšani program privatnosti i bezbednosti koji uključuje prijavljivanje incidenata FTC-u u roku od 30 dana.\nPročitajte i: Twitter potvrđuje da radi na ugrađenoj funkciji Notes\n← Kompanija IMLEK obeležila Svetski dan mleka donacijom Moja Kravica paketića za nezbrinutu decu\nJoš jedan optički kabl povezuje Evropu sa Azijom →


Zvezda privodi kraju velike transfere, njih dvojica zajedno vrede OSAM miliona?! - Sportske.net\nZvezda privodi kraju velike transfere, njih dvojica zajedno vrede OSAM miliona?!\nNaravno, to ne daje odgovor na pitanje koliko će ih crveno-beli, zapravo, platiti.\nFudbalski spektakl na Zlatiboru - Uz Zvezdu, Partizan i Vošu dolaze i atraktivna evropska imena!Potvrđen još jedan odlazak iz Zvezde, pregovara se sa štoperom i napadačem, a hoće li biti spektakularne prodaje?Zvanično, potpis na Marakani! Evo kako je Mrkela predstavio Zvezdino pojačanje!Majo Vujović na novoj funkciji, radiće u tandemu sa MrakićemNeočekivani ''BUM'' sa ''Marakane'' - Sprema se promena na golu, dolazi ljubimac ''Grobara''?!\nIz dana u dan stižu nova saznanja i nove spekulacije u vezi sa potencijalnim pojačanjima Crvene zvezde.\nOno što je sigurno, to je da u upravi crveno-belih vredno rade na angažovanju novih igrača, ali je teško proceniti ko bi mogao da bude njeno sledeće pojačanje, posle ozaničenja saradnje sa Dušanom Jovančićem iz Vojvodine.\nPre nekoliko dana izgledalo je da bi to mogao da bude Dejan Meleg, juče je potvrđeno da se vode svakodnevni pregovori sa napadačem Brage Nikolom Stojiljkovićem, a danas ''Novosti'' prenose nova, još spektakularnija saznanja.\nPrema informacijama ovog lista, Zvezda je blizu dovođenja dva atraktivna pojačanja u ofanzvnoj liniji tima - Marka Marina i Franka Soldana!\nI o njima se već nedeljama unazad spekuliše, ali izgleda da su pregovori daleko odmakli i da bi uskoro moglo da se očekuje i ozvančenje saradnje.\nMarko Marin (29) bi prema ovim informacijama trebalo da iz Olimpijakosa stigne kao pozajmljen igrač, uz mogućnost otkupa njegovog ugovora. Navodno je načelni dogovor već postigut i sa igračem i sa Olimpijakosom, a crveno-bela ''desetka'' ga već čeka na Marakani.\nIstovremeno, u završnu fazu ulaze i pregovori sa 24-godišnjim Argentincem Frankom Soldanom iz Santa Fea. Do kraja nedelje u Italiji će biti održan sastanak na kom bi svi detalji transfera trebalo da budu dogovoreni.\nMarin sa Olimpijakosom ima ugovor do leta 2019. godine, a Soldano koji je klasični napadač, ugovorom je za Santa Fe vezan do leta 2020. godine.\nAko pogledate njihove profile na ''Transfermarktu'', videćete da je Marinova procenjena tržišna vfrednost tri miliona evra (ažurirano 22. maja), a Soldanova čak pet miliona (ažurirano 8. maja).\nNaravno, Zvezda ih neće toliko platiti, ali pomenuti iznosi ilustruju kakva pojačanja crveno-beli nameravaju da dovedu.


Međunarodni dan sećanja na Rome stradale u Drugom svetskom ratu\nPočetna/Međunarodni dan sećanja na Rome stradale u Drugom svetskom ratu\nU sredu, 16. decembra 2015. godine, na spomen-obeležju Stratište na Jabučkom putu održana je državna ceremonija posvećena obeležavanju Međunarodnog dana sećanja na Rome stradale u Drugom svetskom ratu.\nCeremoniji su prisustvovali gradonačelnik grada Pančeva Saša Pavlov i predsednik Skupštine grada Pančeva Tigran Kiš, predstavnici Ministarstva za rad, zapošljavanje, boračka i socijalna pitanja RS i Nacionalnog saveta romske nacionalne manjine, delegacije više stranih ambasada u Beogradu, potomci žrtava, udruženja i građani.\nTom prilikom vence u ime grada Pančeva položili su gradonačelnik Saša Pavlov i predsednik Skupštine Tigran Kiš, dok je u ime Ministarstva za rad, zapošljavanje, boračka i socijalna pitanja RS venac položio pomoćnik ministra Milan Popović.\nNakon umetničkog programa, prisutnima se obratio gradonačelnik Pančeva Saša Pavlov:\n– Danas smo ovde da zajedno odamo poštu i da oživimo i negujemo sećanje na jedno veliko stradanje i progon Roma. Na ovom mestu u Drugom svetskom ratu, okupatori su streljali između 10 i 12 hiljada ljudi – Roma, Srba i Jevreja. Nacisti su počinili strahovit genocid, a na nama je da se sećamo i da ne dozvolimo da se ova strašna dela ikada ponove, rekao je gradonačelnik i poručio da treba da čuvamo uspomenu na naše žrtve i da se znanjem i nezaboravom, a pre svega vaspitanjem i obrazovanjem naše dece i omladine, borimo protiv nepravde i nečovečnosti.\nPrisutnima na skupu obratio se i predsednik Nacionalnog saveta romske nacionalne manjine Vitomir Mihajlović, koji je istakao:\n– Ovo znamenito mesto je istorijski značajno i obeleženo kao najveće stradanje, pre svega, pripadnika romske nacionalne zajednice, Jevreja i Srba. Mi svake godine, kao i ove, moramo da se setimo šta se ovde dogodilo, kako se to nikada više ne bi ponovilo.\nPomoćnik ministra za rad, zapošljavanje, boračka i socijalna pitanja Milan Popović poručio je:\n– Bol ne poznaje boju kože. Žrtva je žrtva, bez obzira na boju puti. Ljudi se ne smeju deliti, ni po veri, ni po nacionalnost, već je čovečnost ono što se čini ljudima. Vrhunac genocidnog stradanja u Drugom svetskom ratu i jeste bio odvajanje žrtava na one vredne, nemačke žrtve, i one manje vredne, ili bezvredne, žrtve u okupiranim zemljama.\nPolaganje venaca u znak sećanja na stradale Rome\nDelegacija grada Pančeva položila vence na spomen-obeležje\nPomoćnik ministra za rad, zapošljavanje, boračka i socijalna pitanja Milan Popović\nOdavanje počasti Romima stradalim u Drugom svetskom ratu


pravosudje.ba | Institucije za edukaciju tužilaca i policijskih službenika potpisale Sporazum o saradnji\nInstitucije za edukaciju tužilaca i policijskih službenika potpisale Sporazum o saradnji\nBolja krvična istraga i kvalitetnije optužnice\nDanas je u Sarajevu pet institucija koje vrše edukaciju tužilaca i policije u Bosni i Hercegovini potpisalo Sporazum o saradnji kojim se uređuje način saradnje u pogledu korištenja kapaciteta institucija, razmjene resursa i stručnih znanja i iskustava.\nSporazum je potpisan u cilju kvalitetnije edukacije policijskih službenika i tužilaca u Bosni i Hercegovini, te u konačnici unapređenja istrage i pripremanja što kvalitetnije optužnice koja će izdržati teret dokazivanja pred sudovima naše zemlje.\nPotpisnici sporazuma su Centar za edukaciju sudija i tužilaca u Federaciji Bosne i Hercegovine, Centar za edukaciju sudija i javnih tužilaca u Republici Srpskoj, Policijska akademija Federalnog ministarstva unutrašnjih poslova – MUP Federacije Bosne i Hercegovine, MUP Republike Srpske – Uprava za policijsku obuku i Agencija za školovanje i stručno usavršavanje kadrova.\nSporazum je potpisan u organizaciji Visokog sudskog i tužilačkog vijeća Bosne i Hercegovine (VSTV BiH), putem projekta Jačanje tužilačkih kapaciteta u sistemu krivičnog pravosuđa kojeg podržavaju vlade Švicarske i Norveške.\nPotpredsjednica VSTV-a BiH Jadranka Lokmić-Mirisača je tim povodom rekla: „Sporazum koji je danas potpisan imat će velikog uticaja na ujednačavanje prakse, a ujedno će doprinijeti i ujednačavanju pravičnosti na ovim prostorima. Najodgovorniji ljudi za organizaciju edukacije su današnjim potpisom iskazali namjeru da rade na unapređenju sposobnosti tužilaca i policijskih službenika da zajedno provode istragu kako za najjednostavnija, tako i za najteža krivična djela organizovanog kriminala, korupcije i terorizma.\n„Ovo je prvi put da se službeno udružuju sve agencije i ustanove nadležne za edukaciju državnih organa koji rade na otkrivanju i procesuiranju krivičnih djela. Memorandum je nastao iz potrebe da se udružimo u edukaciji koja će rezultirati bližom saradnjom i međusobnim razumijevanjem organa gonjenja te da učimo iz najboljih praksi, što je svakako i jedan od preduslova za pristupanje Evropskoj uniji. Razmjena edukatora, učesnika i zajedničke aktivnosti, doprinijeti će ovim ciljevima, kao i većoj sinhronizaciji u borbi protiv kriminala.“, rekao je direktor Centra za edukacija sudija i tužilaca Federacije Bosne i Hercegovine Arben Murtezić.


Stručnjaci otkrivaju: Da li ste znali da vaš mesec rođenja donosi ove bolesti? - Lepota i zdravlje\nby Liz | 25 februara, 2020\nAstrologija smatra da pozicije zvezda i planeta imaju direktan uticaj na ljude i događaje. Stručnjaci tvrde da sada postoje i naučni razlozi zbog kojih treba da obratite pažnju na mesec u kojem ste rođeni kada je reč i o bolesti\nKada se potegne tema „horoskop“ niko nije ravnodušan. Ljudi se često dele na one koji slepo veruju u sudbinu zapisanu u zvezdama, koji život planiraju po natalnoj karti i kojima je prva stvar da ujutru pročitaju „zvezdane“ novosti za taj dan, do zagriženih skeptika kojima sve to deluje kao priča za malu decu. Malo je onih koji su u sredini i koji veruju da zvezde utiču na ljude, ali kojima ovo nije opsesija. Sada je doktor Nikola Tatoneti i njegov tim po prvi put istakoa i dotako se teme meseca rođenja ljudi i koliko on može da ima neke veze sa nastankom određenih bolesti. Proučavajući veliku bazu podataka pacijenata koju je Medicinski centar Kolumbije razvijao poslednjih godina, Nikola je uspeo da utvrdi da je od 1668 bolesti koje su primećene kod pacijenata, 55 pokazalo snažnu vezu sa mesecom u kojem su ti ljudi rođeni, piše Still.\nNaime, kako se navodi ustanovljena je veza sa 16 bolesti koje niko do sada nije povezivao sa mesecima. Najčešći je broj onih koji su u vezi sa zdravljem srca.\nUticaj punog meseca na ljude\n– Astrologija se temelji na mesecu u kom ste rođeni, što šteti ovakvim istraživanjima, jer ona nema nikakvih naučnih dokaza koji je potvrđuju. Doba godine u kojem ste rođeni odražavaju se na vas nakon rođenja – rekao je Tatoneti.\nKroz istraživanje sprovedeno na 1,7 miliona ljudi, rođeni u januaru najčešće boluju od hipertenzije, dok februar kao mesec rođenja donosi atrijalnu fibrilaciju, poremećaj srčanog ritma koji izaziva treperenje pretkomore, piše pomenuti portal.\nTatoneti je takođe dokazao i kako proleće donosi srčane bolesti, pa tako oni koji su rođeni u martu boluju od ateroskleroze, a oni koji rođendan slave u aprilu, ne mogu da zaobiđu anginu pektoris.\nSrećnici rođeni u maju, junu, julu i avgustu su najčešće veoma zdravi i pošteđeni opakih bolesti, dok oni u septembru boluju od astme.\nOktobar mesec donosi mentalne bolesti, novembar česte infekcije, dok se rođeni u decembru bore sa bronhiolitisom od najranijih dana.\nŠta vi mislite o istraživanju doktor Nikola Tatoneti?\nMenopauza - Sve što treba da znate


Mediji i civilno društvo trebaju jedinstvenu strategiju razvoja i promocije medijske pismenosti - Direkt Portal\n05.12.2020 10:32 BiH, istrazivanje, mediji, novinari, organizacije civilnog drustva 0\nOrganizacije civilnog društva u Bosni i Hercegovini imaju ograničena znanja i kapacitete za zagovaranje i promociju medijske pismenosti, kao i za edukaciju građana o tome kako prepoznati manipulaciju informacijama, političku cenzuru i lažne vijesti. Rezultat je ovo istraživanja provedenog o temi nivoa medijske pismenosti i kapaciteta civilnog društva u zagovaranju medijskih sloboda u BiH koje je predstavljeno juče u Sarajevu putem Zoom platforme i uz učestvovanje 28 aktivista civilnog društva, novinara i predstavnika medijskih i međunarodnih organizacija.\nGlavni istraživač, mr Borislav Vukojević, rekao je da je istraživanjem bilo obuhvaćeno ukupno 48 organizacija iz cijele BiH koje se primarno bave građanskim aktivizmom, demokratijom i ljudskim pravima, te društvenim pitanjima.\n– Na pitanje šta smatraju da je najveća prepreka za unapređenje medijske pismenosti unutar organizacije, najčešći odgovor bio je nedostatak vremena i nedostatak novčanih sredstava. Često se dešava da se zanemaruje vrijednost medijske pismenosti, a novčana sredstva su naravno preduslov da bi ta obuka bila kvalitetna i da bi se sistemski radilo. Kada je u pitanju ohrabrivanje zaposlenih da upotrebljavaju digitalne tehologije, preko 93 posto organizacija ohrabruje svoje zaposlene u tom pogledu. Takođe, iz ugla samih organizacija, dvije trećine njihovih zaposlenih treba imati dodatne obuke iz medijske pismenosti, a samo 16,7 posto njih nisu adekvatno obučeni – rekao je Vukojević.\nPovezanost organizacija civilnog društva i medijske zajednice te njihova spremnost da surađuju na zajedničkim aktivnostima, koja se pokazala i kroz ovo istraživanje, posebno je ohrabrujuća, ocijenila je Borka Rudić, generalna sekretarka BH novinara.